***Testnevelési Egyetem***

*(1123 Budapest, Alkotás utca 44.)*

***AJÁNLATTÉTELI DOKUMENTÁCIÓ***

**Vállalkozási szerződés az 1527/2016. (IX. 29.) Korm. határozat szerinti infrastruktúra-fejlesztés tervezési és kivitelezési munkáira - I. ütem**

**Központi oktatási épület, B3, B4, B5, B6, B7, B9 hőközpont, B13, B14 épületek átalakításának tervezési és kivitelezési-, valamint a B8 és B10 épületek bontási munkáira**

**Opció: A10 épület**

tárgyú közbeszerzési eljáráshoz

**2.1 kötet**

**MÓDOSÍTOTT**

**Műszaki leírás**

Tervezés és Kivitelezés általános és részletezett Megrendelői követelményei

Tartalom

[ÁLTALÁNOS KÖVETELMÉNYEK 4](#_Toc466968750)

[1. BEVEZETÉS 4](#_Toc466968751)

[2. TERVEZÉS 5](#_Toc466968752)

[2.1 Tervezési feladatok: 5](#_Toc466968753)

[2.2 Általános elvek, elvárások a tervezéssel kapcsolatosan 6](#_Toc466968754)

[2.3 Részletes tervezés teljes körűen, megfelelő minőségben 7](#_Toc466968755)

[2.4 Tételes árazott és árazatlan költségvetés 7](#_Toc466968756)

[2.5 Tervfázisok szerinti feladatok 7](#_Toc466968757)

[2.6 A tervek készítésére vonatkozó formai és adminisztratív előírások 11](#_Toc466968758)

[2.7 A tervek készítésére vonatkozó tartalmi követelmények 13](#_Toc466968759)

[2.8 A Vállalkozó tervezéssel kapcsolatos általános kötelezettségei 13](#_Toc466968760)

[2.9 Általános tervezési irányelvek 13](#_Toc466968761)

[2.10 A tervezés költségei 14](#_Toc466968762)

[2.11 Engedélyek 14](#_Toc466968763)

[3. HATÁRIDŐK 14](#_Toc466968764)

[4. MUNKATERÜLET ÁTADÁS ÁTVÉTEL, ORGANIZÁCIÓ 15](#_Toc466968765)

[5. ÉPÍTÉSI NAPLÓ 16](#_Toc466968766)

[6. ÜTEMEZÉS ÉS ELŐREHALADÁSI JELENTÉS 16](#_Toc466968767)

[7. A KÖRNYEZET VÉDELME AZ ÉPÍTKEZÉS SORÁN 17](#_Toc466968769)

[7.1 Építési hulladék 17](#_Toc466968770)

[8. MUNKABIZTONSÁG, TŰZVÉDELEM, BIZTONSÁGI INTÉZKEDÉSEK 17](#_Toc466968771)

[9. KÖZMŰVEK 18](#_Toc466968772)

[10. MEGÚJULÓ ENERGIA 19](#_Toc466968773)

[11. INFRASTRUKTÚRA, ÚTÉPÍTÉS, KERT, KERÍTÉS 19](#_Toc466968774)

[12. FELVONULÁSI TERÜLETEK 19](#_Toc466968775)

[13. KIVITELEZÉS 20](#_Toc466968776)

[13.1. Kivitelezésre vonatkozó általános követelmények: 20](#_Toc466968777)

[13.2. A Vállalkozó által kinevezett Felelős Műszaki Vezető 22](#_Toc466968778)

[14. BELSŐÉPÍTÉSZET, BÚTOROZÁS 22](#_Toc466968779)

[15. MEGVALÓSULÁSI TERVEK, DOKUMENTÁCIÓ 22](#_Toc466968780)

[16. VÉGLEGES MŰSZAKI ÁTADÁS 23](#_Toc466968781)

[17. MINŐSÉGI KÖVETELMÉNYEK 23](#_Toc466968782)

[18. A LÉTESÍTMÉNY MEGVALÓSÍTÁSA KÖZBENI MINŐSÉG-ELLENŐRZÉS 24](#_Toc466968783)

[19. A MEGRENDELŐ SZOLGÁLTATÁSAI 24](#_Toc466968784)

[20. MÉRNÖKNEK NYÚJTOTT SZOLGÁLTATÁSOK 24](#_Toc466968785)

[21. HIRDETŐ TÁBLA, BERUHÁZÓI TÁBLA 25](#_Toc466968786)

[22. RÉGÉSZETI FELTÁRÁSOK, LELETEK 25](#_Toc466968787)

[23. LŐSZERMENTESÍTÉS 25](#_Toc466968788)

[RÉSZLETEZETT KÖVETELMÉNYEK 26](#_Toc466968789)

[1. A JELENLEGI HELYZET BEMUTATÁSA 26](#_Toc466968790)

[2.1 KEOP beruházás keretében elkészült munkák 31](#_Toc466968791)

[2.2 Műemlékvédettség 33](#_Toc466968792)

[2. A MEGVALÓSÍTANDÓ LÉTESÍTMÉNY ALAPADATAI 35](#_Toc466968794)

[2.1. A megvalósítandó létesítmény megnevezése 35](#_Toc466968795)

[2.2. A megvalósítandó létesítmény elhelyezkedése, területi adatai 35](#_Toc466968796)

[3. TERVEZÉSI ÉS KIVITELZÉSI KÖVETELMÉNYEK, MEGRENDELŐ TERVEZÉSI PROGRAMJA 38](#_Toc466968829)

[4. MŰSZAKI TERVEK, JÓVÁHAGYÁSI TERVDOKUMENTÁCIÓ 39](#_Toc466968833)

[4.1 Átalakítási tervdokumentáció 39](#_Toc466968834)

[4.2 Felmérési tervdokumentáció 40](#_Toc466968835)

[5. MELLÉKLETEK 41](#_Toc466968836)

#### Fejezet

### ÁLTALÁNOS KÖVETELMÉNYEK

Jelen dokumentációban szereplő Mérnök a szerződés szerinti Műszaki Ellenőrrel azonos.

# BEVEZETÉS

A 1527/2016. (XII. 29.) Kormány határozatban meghatározták és a 309/2016 (X.13) kormány rendeletben kiemelt jelentőségű projektté nyilvánították a Testnevelési Egyetem új kampusza, valamint a hozzá kapcsolódó sportlétesítmények, szálláshelyek és szolgáltató egységek megépítésének szükségességét.

A fejlesztés célja, hogy hazai és nemzetközi szinten is elismert sportoktatási és kutatásfejlesztési intézmény jöjjön létre. A tanintézmény hagyományai, a magyar sportszakember-képzésben betöltött szerepe, a magyar nemzet rossz fizikai és egészségi állapota, az egyetem célfilozófiája és az iránta támasztott követelmények megkövetelik, hogy Európában egyedülálló oktatási központ jöjjön létre.

 A teljes Kampusz fejlesztésen belül jelen közbeszerzési kiírás keretében az alábbi létesítményeket kell megvalósítani:

* a meglévő K épület átalakítását és új hozzáépítését központi oktatási épületté;
* a meglévő B3 épület átalakítását irodaházzá;
* a meglévő B4 épület (Teljesítmény-élettani) laborrá történő átalakítását;
* a meglévő B5 épület átalakítását irodaházzá;
* a meglévő B6 épület átalakítását irodaházzá;
* a meglévő B7 labor épület hátralévő befejező munkáit. ( Az épületen belül a földszinten és az emeleten egy másik közbeszerzés keretén belül megvalósításra kerül a SAK és NSTI labor)
* a meglévő B8 épület bontását,
* a meglévő B9 épületben hőközpont kialakítását;
* a meglévő B10 épület bontását,
* a meglévő B13 épülethez hozzátoldott porta épületrész bontását és a műemlék védett rész felújítását, tárolóvá alakítását,
* a meglévő B14 épület átalakítását apartmanházzá.
* Opció: a meglévő A10 épület átalakítása tudásközponttá;

A Megrendelő tervezési programjának és követelményeinek célja meghatározni a Munkák tervezésével és kivitelezésével kapcsolatos Megrendelői előírásokat.

A Vállalkozási Szerződésben foglaltak, a Jóváhagyási tervdokumentáció: a Felmérési és Átalakítási tervdokumentáció, a Műszaki leírás, a Tervezési program, egymást kiegészítik, és ekképpen egymással összefüggésben kell azokat olvasni. Az ellentmondások feloldására mindig a Tervezési program az irányadó.

Ajánlatkérő kizárólag tájékoztató jelleggel hozza az Ajánlattevők tudomására a jelen dokumentációban megfogalmazott adatokat, információkat. Ajánlatkérő az adatok pontosságáért, helyénvalóságáért felelősséget nem vállal. Mivel a tervezési tevékenység megvalósításához szükséges valamennyi adat beszerzése, felülvizsgálata a nyertes Ajánlattevő kötelessége, ezért az említett tájékoztató jellegű adatok ellenőrzését a nyertes Ajánlattevőnek el kell végezni. Az ellenőrzés elmaradásából vagy a nem kellő körültekintéssel elvégzett ellenőrzésből eredően Ajánlatkérővel szemben semmilyen igény nem érvényesíthető.

Jelen dokumentáció a 1527/2016. (XII. 29.) Kormányhatározatban meghatározott infrastruktúra-fejlesztéssel kapcsolatos beruházás K épületének, B3, B4, B5, B6, B7, B8, B9, B10, B13, B14 épületének tervezési és kivitelezési és bontási feladatainak ellátására vonatkozó Megrendelői követelményeket, vagyis a műszaki leírást tartalmazza.

# TERVEZÉS

A Vállalkozó feladatát képezi, hogy a kivitelezéshez és a használatbavételhez szükséges minden tervet (építéstechnológiai, gyártmány és részlettervet), tervrajzot és dokumentációt (engedélyezési tervek, kiviteli tervek, megvalósulási tervek,) teljes körűen elkészítsen.

A Vállalkozó teljes körűen felelősséggel tartozik az általa készített dokumentumokban és tervekben foglaltak helyességéért és a vonatkozó szabványokban és egyéb előírásokban foglaltak betartásáért. Bármely a Megrendelő vagy a Megrendelő képviselője által megadott jóváhagyás nem csökkenti a Vállalkozó ez irányú felelősségét.

A jelen Követelményekben és a Megrendelő tervein feltüntetett minden méret, méretezési, magassági és egyéb adatot a Vállalkozónak méréssel illetve számítással ellenőriznie kell, valamint a tervezéshez és a kivitelezéshez szükséges összes további adatot saját költségére kell megállapítania, és mindezekről köteles a Mérnököt tájékoztatni.

A kiviteli terveket, számításokat stb., úgy kell elkészíteni, hogy azok tartalmazzák mindazon adatokat, amelyek kellő részletezettséggel a létesítmény funkciós működését biztosítják (kitűzési adatok, műhely rajzok, stb.).

## Tervezési feladatok:

Vállalkozó tervezési feladata az új Kampusz területén belül, természetben a 7805/1 hrsz-ú az Alkotás és Győri utcák által határolt területen

* a meglévő K épület átalakítása és bővítése központi oktatási épületté;
* a meglévő B3 épület átalakítása irodaházzá;
* a meglévő B4 épület (Teljesítmény-élettani) laborrá történő átalakítása;
* a meglévő B5 épület átalakítása irodaházzá;
* a meglévő B6 épület átalakítása irodaházzá;
* a meglévő B7 labor épület hátralévő befejező munkái. (Az épületen belül a földszinten és az emeleten egy másik közbeszerzés keretén belül megvalósításra kerül a SAK és NSTI labor)
* a meglévő B8 épület bontása,
* a meglévő B9 épületben hőközpont kialakítása;
* a meglévő B10 épület bontása,
* a meglévő B13 épülethez hozzátoldott porta épületrész bontása, csak a műemléki védettség alá tartozó épület kerül felújítása;
* a meglévő B14 épület átalakítása apartmanházzá;
* Opció: a meglévő A10 épület átalakítása tudásközponttá;

engedélyes terveinek, kiviteli terveinek és megvalósulási terveinek az elkészítése.

1. Az alábbiakban felsorolt tervek elkészítése, és **árazott költségvetési kiírás készítése.**
* építési engedélyezési tervek és hatósági engedélyeztetés,
* labortechnológiai tervek (Teljesítmény-élettani labor),
* bejelentés-kötelezettséghez tervek, műemlékvédelmi egyeztetés,
* kiviteli tervek (bontás, átépítés, minden szakágban, különösen fontos az oktatástechnológia, belsőépítészet, konyhatechnológia, sporttechnológia, stb.),
* megújuló energetikai hatékonysági vizsgálat és tervei,
* megvalósulási tervek (minden szakágban),
* egyéb tervek (pl:.gyártmánytervek), dokumentációk.
1. Az a) pontban meghatározott valamennyi terv elkészítése a hatályos törvények, jogszabályok, rendeletek és a szakági kamarai előírásoknak megfelelően, valamint a magyar szabványok, irányelvek előírásainak figyelembevételével és az építés kivitelezés általános és elismert szabályai szerint történik.
2. A terveket a vonatkozó jogszabályoknak megfelelően, különösen az építésügyi és építésfelügyeleti hatósági eljárásokról és ellenőrzésekről, valamint az építésügyi hatósági szolgáltatásokról szóló 312/2012. (XI. 8.) Korm. rendelet, a 191/2009 (IX.15.) Korm.rendelet, a 322/2015 (X.30.) Korm. rendelet, továbbá olyan mélységgel és részletezettséggel kell elkészíteni, hogy azok alapján a létesítmény megkapja az összes szükséges engedélyt, és a kivitelezendő feladat minden külön magyarázat nélkül, egyértelműen elvégezhető legyen.

## Általános elvek, elvárások a tervezéssel kapcsolatosan

A műszaki tervdokumentációk az alábbi bontásban kerüljenek leszállításra:

* Talajmechanikai szakvélemény (talajvizsgálati jelentés és geotechnikai terv)
* Geodéziai kitűzési terv
* Organizációs terv
* Bontási terv
* Tartószerkezeti tervek
* Építészet
* Belsőépítészet, a létesítmény információs rendszerének tervei (beleértve a tájékoztató táblák, feliratok, elektronikus tájékoztató rendszerek terveit), A belsőépítészeti terveknek részletesen tartalmaznia kell minden bútor konszignációt.
* Épületgépészet
* Épületvillamosság erősáramú rendszerei
* Épületvillamosság gyengeáramú rendszerei (különösen: tűzjelző rendszer, strukurált hálózat, GSM erősítő rendszerek, WLAN rendszerek, oktatástechnológiai informatikai rendszerek, sport-technológiai informatikai rendszerek, személyforgalmi és gépkocsis beléptető rendszerek, kamerahálózat és vagyonvédelmi rendszerek, hangosítási rendszer, banki terminálok alépítményi előkészítése)
* Külső közművek
* Külső közúti kapcsolatok
* Belső közművek
* Belső utak, műtárgyak
* Környezetrendezés, kertészet
* Egyéb tervek, munkarészek: (akadálymentesítés, oktatástechnológia, biztonságtechnika, tűzvédelem, konyhatechnológia, felvonó, akusztika, központi kulcsrendszer tervei, stb…)
* felmérési tervek, a meglévő épületek műszaki állapotvizsgálati dokumentációjának szükséges kiegészítései.

Az épületekhez tartozó szakági terveket épületenkénti bontásban kell megadni.

Vállalkozó feladata valamennyi, a tervdokumentációk készítésében résztvevő szakági tervezők közötti egyeztetések koordinálása, a tervezési feladatok összehangolása.

## Részletes tervezés teljes körűen, megfelelő minőségben

* a jogszabályok, szabályzatok, építési előírások, szabványok és egyéb szakmai szabályok teljes körű betartásával,
* műszaki tartalom szakszerűségével,
* a valós állapot meglétének tanúsításával,
* az építészeti minőség megfelelőségének biztosításával
* a tervezéssel érintett védett építészeti és természeti örökség megóvásával
* a tervfeldolgozás, szerkesztés, rajzolás, számítógépes tervfeldolgozás az építési és kivitelezési tervdokumentáció elkészítésére vonatkozó rendeleti szabályozás szerint teljes körűen valósuljanak meg.

## Tételes árazott és árazatlan költségvetés

Az elkészített kiviteli tervekhez igazodóan szükséges munkanemekre bontott költségvetés az alábbi tartalommal:

* Főösszesítő, összesítő, szakági alösszesítő bontásban a dokumentáció mellékletét képző az épületek átalakításának tervezési és kivitelezési feladatait munkafeladatok szerinti megbontásában kell megadni tervkötetenként.

## Tervfázisok szerinti feladatok

1. **Építési engedélyezési terv és hatósági eljárás**
* Megrendelő által elfogadott vázlatterv alapján Vállalkozó a szerződés szerinti – az építési engedélyezési tervdokumentáció elkészítésére vonatkozó kötelezettségének, valamint az általa előzetesen és kötelezően lefolytatott közmű és közútkezelői, építési és egyéb hatósági egyeztetések eredményének megfelelően – elkészíti az építési engedélyezési tervdokumentációt. Úgyszintén elvégzi Vállalkozó azokat a módosításokat, amelyeket az építési engedélyezési eljárás során az illetékes hatóságok, szakhatóságok az építési engedély, vagy az ahhoz szükséges valamely szakhatósági hozzájárulás megadása fejében a terven átvezetni kérnek, vagy a tervtől való eltérést írnak elő – függetlenül attól, hogy ezek a változtatásra vonatkozó igények az építési engedélyezési terv benyújtása előtt, vagy később az engedélyezési eljárás során keletkeztek. E szolgáltatások teljesítését a Vállalkozási Díj tartalmazza, erre hivatkozva díjmódosítás nem igényelhető. Ezeket a módosításokat Vállalkozó 8 napon belül elvégzi, beleértve a Megrendelővel való egyeztetéseket is.
* Vállalkozó által jelen szerződés keretében elkészített építési engedélyezési tervdokumentációra vonatkozó **minden engedély beszerzése is a Vállalkozó feladata**. Szintén Vállalkozó feladata az engedélyezési eljárással kapcsolatos hivatali ügyintézés, minden olyan engedély, irat-okirat, okmány beszerzése, amely az érvényben lévő előírások és jogszabályok alapján az engedély megszerzésének feltétele. A feladathoz tartozik a szakági engedélyezési tervek tartalmának összehangolása is mind a tervlapokon, mind a műszaki leírásokban illetve az egyéb szükséges munkarészeken.
* Az építési engedélyezési tervdokumentáció tartalmára vonatkozó követelményeket a Megrendelő által elfogadott Vázlatterv, a Megrendelő egyedi utasításai, a hatósági előírások és a mindenkor hatályos jogszabályok rendelkezései határozzák meg.
* Vállalkozó feladata az építéshatósági engedélyezési eljárás teljes körű lebonyolítása a Megrendelő, mint Építtető nevében történő eljárás minden hivatalnál, beleértve az építési engedélyezési tervdokumentációk hatósághoz történő benyújtását is.
* Tekintettel arra, hogy a 312/2012. (XI.8.) Kormányrendelet értelmében az építésügyi hatósági eljárás az építtető kérelmére indul, a Vállalkozó az engedélyezéssel, valamint az egyéb hatósági eljárásokkal kapcsolatos kötelezettségeit a Megrendelő, mint Építtető nevében és megbízásából látja el az engedélyező hatóságok és szakhatóságok előtt. Megrendelő gondoskodik a nevében történő eljáráshoz szükséges meghatalmazások kiadásáról.
* Vállalkozó tervezési feladatát telekhatárig, közmű és út csatlakozások esetén a közcélú csatlakozási pontig végzi, beleértve az esetleges hálózatfejlesztésből adódó tervezési és engedélyezési feladatokat, valamint bármely kezelő vagy hatóság által előírt további tervezési és engedélyezési feladatokat is.
1. **Kivitelezési tervdokumentáció**

Vállalkozó köteles jelen szerződés rendelkezéseinek és a megszerzendő engedélyek/hozzájárulásoknak megfelelően a részletes kiviteli tervek elkészítésére.

A részletes kiviteli tervek elkészítésére vonatkozó Vállalkozói szolgáltatás akkor minősül teljesítettnek, ha Vállalkozó az adott kivitelezési szakasz tervszállításához tartozó, részletes kiviteli tervdokumentációban minden egyes tervet (tervlapot), az összes szakágban hiánytalanul átad Megrendelőnek, legkésőbb az adott ütemhez tartozó teljesítési határidőre.

Mivel Vállalkozó a Szerződés keretében mind tervezési, mind kivitelezési szolgáltatást nyújt, fentiek szerinti kiviteli tervezési feladat időbeni teljesítésénél figyelembe kell venni a kivitelezési tevékenység határidőre történő teljesíthetőségét. Ennek megfelelően Vállalkozó tervezési, tervszállítási és kivitelezési ütemterveit össze kell hangolni.

Vállalkozó a kiviteli tervdokumentációt a Megrendelő által elfogadott engedélyezési terv alapján olyan tartalommal és formában készíti el, amely a kivitelezés zavartalan lefolytatásához szükséges, valamint megfelel a vonatkozó jogszabályoknak, 1997. évi LXXVIII. törvény, 312/2012 (XI.8.) Kormányrendelet, valamint a 191/2009 (IX.15.) Kormányrendelet követelményeinek, valamint a területre vonatkozó valamennyi szabályozási rendelkezéseire.

A tervezésnél figyelembe kell venni a beépítésre szánt anyagok műszaki követelményeinek megfelelőségét a 3/2003. (I. 25.) BM-GKM-KvVM együttes rendelet előírásainak megfelelően. Csak olyan anyagok és termékek tervezése és beépítése megengedett, melyek rendelkeznek hazai honosítási (TÜV, ÉMI, KERMI, MEEI, MABISZ stb.) bizonylatokkal.

Labortechnológiai tervek elkészítése a mellékelt labortelepítési követelmények alapján kell történnie a B4 épület (Teljesítmény-élettani labor) esetében.

A kiviteli tervdokumentáció tartalmazza azokat az engedélyezésre vagy jóváhagyásra kerülő terveket, valamint ezen tervek engedélyeit, ill. jóváhagyásait, amely tervek nem tartoznak az építési engedélyezési eljárások alá, és jellemzően kiviteli tervi részletezettségűek; ilyen tervek és engedélyek különösen:

* Közlekedési tervek és azok építési engedélyei;
* Létesítési engedélyezés alá eső közmű és villamos rendszerek tervei és azok létesítési engedélyei;
* Közműszolgáltatói jóváhagyást igénylő belső gépészeti rendszerek kiviteli tervei a hozzájuk kapcsolódó szolgáltatói jóváhagyással;
* Tűzjelző és tűzoltó rendszerek tervei és ezek létesítési engedélyei
* MKEH engedélyezés alá eső gépészeti és villamos berendezések, rendszerek MKEH által engedélyezett tervei.

A leszállított tervek példányszámának – a hatósági példányszámokon felül – 6 pld nyomtatott, 6 pld elektronikus (CD/DVD) tervnek kell lennie.

1. **Megvalósulási dokumentáció és terv**

A Vállalkozó köteles gondoskodni a megvalósulási tervek elkészítéséről, melyet a Mérnöknek ad át. A megvalósult létesítményről pontos felmérést, adott szakágakban nyílt árkos műszeres bemérést kell készíteni és annak alapján a megvalósult állapotról részletes tervdokumentációt kell készíteni abban a csoportosításban, ahogyan a kiviteli tervek készültek.

A megvalósulási dokumentációt és tervet a Vállalkozó köteles legkésőbb a műszaki átadás-átvétel megkezdéséig elkészíteni és a Mérnöknek jóváhagyásra benyújtani, és a munkák, valamint a Mérnök megjegyzései alapján a műszaki átadás-átvétel lezárásáig véglegesíteni.

Vállalkozó köteles a megvalósulási dokumentációt olyan formában összeállítani, hogy Megrendelő a használatbavételi engedélyek megszerzéséhez az eljáró hatóságok által előírt összes dokumentum rendelkezésére álljon az átadás-átvételi eljárás lezárását követően.

A Megrendelő képviselője által jóváhagyott megvalósulási terveket – a hatóságnak benyújtandó terveken felül – 6 példány papír formátumban és 6 pld digitális adathordozón is át kell adni a Megrendelő részére.

1. **Egyéb tervek, dokumentációk**

A Vállalkozó köteles azokat a rajzokat, számításokat elkészíteni vagy elkészíttetni, amelyeket a Mérnök elrendel és a létesítmények szakszerű és előírt minőségi megvalósításához szükségesek.

Ezek mellett a következő dokumentumokat és terveket kell összeállítani:

* állapotfelmérési dokumentáció a környező épületekről, utakról
* organizációs tervek
* kivitelezési ütemterv
* pénzügyi terv
* biztonsági és egészségvédelmi terv
* környezeti menedzsment terv
* vészhelyzeti terv
* mintavételi, vizsgálati és minősítési tervet
* építési és szerelési technológiai utasításokat
1. **Építési és szerelési technológiai utasítások és mintavételi, vizsgálati és minősítési terv tartalmi követelménye**

A technológiai egységek építési és szerelési eljárásaira a Vállalkozó köteles technológiai utasításokat valamint mintavételi, vizsgálati és minősítési tervet készíteni, amelyeket jóváhagyásra be kell nyújtani a Mérnök részére, legkésőbb 28 nappal a tervezett tevékenység tényleges megkezdését megelőzően.

Az építési és szerelési technológiai utasítások (továbbiakban TU) mindenben meg kell, hogy feleljenek a szerződésben foglalt követelményeknek és megkötéseknek. Minden egyes technológiai utasítás lépésről lépésre felsorolja a végrehajtandó specifikus műveleteket vagy tevékenységeket úgy, hogy minden lépéshez megadja a leírást, az időpontot és időtartamot, az elvégzendő feladat mennyiségi és minőségi követelményeit.

Az építési és szerelési technológiai utasításokat az organizációs tervekkel összhangban kell elkészíteni.

* a munkamódszerekre (a földmunkák, az alapozási-, zsaluzási- betonozási- építési- szerelési stb., munkák részletes leírása);
* az egyes munkafázisokhoz használható építési-, szerelési- és segéd berendezések, gépek ismertetésére (típus, időtartam és a használatára kiképzett személyek megnevezése), a szükséges humán erőforrás számára és képesítési követelményeire;
* a felhasználandó anyagok mennyiségére, minőségére és beszerzési forrására, (külső és belső) szállítási útvonalára,
* az esetlegesen keletkező hulladék anyag várható mennyiségére, belső szállítási útvonalára, ideiglenes tárolóhelyére, a hulladékok kezelésének módjára.
* a felvonulási jellegű, ideiglenes munkákra és azok elbontására, a bontott anyagok elszállítási helyére,
* a munkaterület tisztántartására, az ehhez szükséges intézkedésekre
* az építés, szerelés során szükségessé váló karbantartásokra,
* az építési terület közlekedési rendjére (járdák kijelölése, közlekedési jelzések, vészkijáratok, stb.),
* a munkaterület ideiglenesen szükségessé váló külön megvilágítására
* a szükséges munkavédelmi és biztonságtechnikai előírásokra (különös tekintettel az egyéni védőeszközök alkalmazásának előírására, az esetlegesen szükségessé váló munkahelyi mérésekre /por, zaj, stb./)
* az adott munkával egy időben folyó más munkákról történő tájékoztatásra annak érdekében, hogy a munka-összeütközések elkerülhetők legyenek,

A Mintavételi, Vizsgálati és Minősítési Tervnek (továbbiakban MVMT) tartalmaznia kell:

* elvégzendő munka mennyiségét
* mintavétel módját
* a mintavétel időbeli vagy mennyiségbeli gyakoriságát, az egyes munkarészeket illetően
* elvégzendő vizsgálatok leírását, a vonatkozó szabványok megjelölését
* a minősítési követelményeket

A létesítmények megfelelőségét az MSZ EN ISO/IEC 17000:2005, MSZ EN ISO/IEC 17011:2004, MSZ EN ISO/IEC 17050-1:2004, MSZ EN ISO/IEC 17050-2:2004 szabványok és a 275/2013. (VII. 16.) Korm. rendelet előírásainak megfelelően kell igazolni.

Amennyiben a tendereztetés időszakában a jelen dokumentációban szereplő szabványok helyett a korábbi szabványt érvénytelenítő új szabvány elfogadására kerül(t) sor, úgy a vonatkozó új szabványt kell alkalmazni külön utasítás és értesítés nélkül.

## A tervek készítésére vonatkozó formai és adminisztratív előírások

A Vállalkozónak az építési hatósághoz történő benyújtás előtt a Vázlattervet be kell mutatnia a Megrendelőnek és a képviselőjének elvi jóváhagyás céljából.

A Vállalkozó minden műszaki dokumentációból 1+1 pld eredetit és másolatot papíron, és 1 pld digitális verziót, DWG, PLA és PDF formátumban köteles benyújtani a Mérnök számára jóváhagyás céljából legkésőbb az adott munkarész megkezdése előtt 28 nappal.

A Vállalkozó a Mérnök részére kizárólag jó minőségű, ellenőrzött és a vonatkozó szabványoknak előírásoknak megfelelő terveket nyújthat be jóváhagyásra.

A benyújtott dokumentációt a Vállalkozó egy meghatalmazott felelős műszaki vezetője aláírásával el kell, hogy lássa igazolva azt, hogy a benyújtott tervdokumentációt ellenőrizte.

A Mérnöknek 14 napja van az adott tervdokumentáció ellenőrzésére.

Abban az esetben, ha a műszaki dokumentáció nem felel meg a szerződésben foglalt feltételeknek, a Mérnöknek jogában áll visszaküldeni egy másolatot a Vállalkozónak, jelezve, hogy a javaslat mely része nem megfelelő. A javításokat Vállalkozónak a Mérnök utasítása szerint meghatározott határidőn belül kell elkészítenie.

A Vállalkozó feladata, hogy a rajz és dokumentum módosításait világosan kiemelje. A rajzok változtatását a címmezőben leírással és „felhőzve” a rajzban jelezni kell. A dokumentum változtatásait pirossal kell kiemelni.

A Mérnök által elfogadott terveket 3 pld-ban kell átadni papír formátumban Mérnöki pecsételésre, amelyből 1 pld lepecsételt tervet kap vissza Vállalkozó. A jóváhagyott kiviteli tervdokumentációból a Vállalkozónak 2+4 pld másolati tervet kell leadnia a Megrendelő és a Mérnök részére. Amennyiben a dokumentáció megköveteli a másolatoknak színes példányoknak kell lenniük (pl. közműhelysinrajz stb…).

Az engedélyes tervdokumentációból a Hatóság felé leadott dokumentációból 2+2 példányt, az engedély megszerzése után a pecsételt dokumentációból 3+3 példány másolati dokumentációt kell leadni a Megrendelő és a Mérnök részére.

A Vállalkozónak az eredeti pecsételt engedélyes dokumentációt kötelessége a helyszínen az építési irodában tárolni a Megrendelő és Mérnök számára betekintési joggal.

A Vállalkozó által a Mérnöknek jóváhagyásra benyújtott rajzok és tervek az ISO szabvány szerint készülnek maximum A0-s méretben. A tervrajzokon a jobb alsó sarokban kell elhelyezni a címmezőt, a címmező felett üres helyet kell hagyni, hogy a Mérnök elláthassa aláírásával és pecsétjével. A címmezőnek a következő adatokat kell tartalmaznia:

* a Megbízó neve;
* a terv címe;
* a szerződés címe;
* a Vállalkozó neve;
* a beruházás helyének megnevezése;
* a tervrajz címe;
* a tervrajz száma;
* dátum;
* tervező;
* méretarány;
* külön mező az ellenőrzés számára;
* Vállalkozó meghatalmazott felelős vezetőjének aláírása, amellyel igazolja, hogy a saját vagy más forrásból származó – tervrajzot ellenőrizte a Mérnöknek valóbenyújtást megelőzően.

A nem tervlapokon készülő dokumentumokat (műszaki leírás, kezelési és karbantartási kézikönyv) biztonságosan bekötött formában kell benyújtani; az oldalak mérete A4, vagy az oldalakat ilyen méretre kell hajtogatni a cserélhető lapokból álló, dossziéban összefogott kötetben.

A Mérnök jóváhagyása nem mentesíti a Vállalkozót, hibás tervekből adódó esetleges károk megtérítésére vonatkozó felelőssége alól.

**Tervkezelő adatbázis rendszer**

Vállalkozó köteles egy tervkezelő adatbázis/rendszer létrehozására, melynek tartalmi követelményei az alábbiak:

A tervkezelő rendszernek egy független szerveren kell üzemelni, mely lehetővé teszi folyamatosan a Megrendelő és képviselői részére a tervek és dokumentumok független elérhetőségét a tervezés és a kivitelezés folyamán. A szervernek egy hivatalos szerverparkban, szerverszobában elhelyezett számítógépet kell jelentenie.

A projekt struktúrájának kialakítását a szerverkezelő/tervkezelő végzi a Megrendelő és a Vállalkozó kapcsolattartójával közösen együttműködve, mely együttműködés kiterjed a telefonos és email-es kapcsolattartáson túl igény szerint előre egyeztetve személyes ügyféltámogatásra is.

A rendszer használatához legyenek alkalmasak az MS Office programjai. A rendszerfrissítéseket legkésőbb negyedévente a Megrendelő részére tegye elérhetővé.

A projekt specifikumait figyelembe véve az alábbi jellemzőkkel kerüljön kialakításra a tervkezelő rendszer:

* + 100 felhasználó,
	+ 100 GB tárhely a feltöltött dokumentumok és 100 GB tárhely adatmentés részére,
	+ tetszőleges számú mappa létrehozása a projekt mappán belül,
	+ két kódprofil (dokumentumszámozási és tervszámozási eljárás),
	+ adatmentés,
	+ email-es ügyféltámogatás,
	+ havi 1 nap személyes jelenlét a szerverkezelő részéről,
	+ a projekt teljes ideje alatt a rendszer adminisztrátorok képzése, szükséges esetén oktatási anyagok átadása,

A projekt befejezésekor, tervkezelő díjmentesen archiválja a tervezés és a kivitelezés folyamán létrejött dokumentumokat egy külső adathordozóra, melyet átad a Megrendelő részére.

## A tervek készítésére vonatkozó tartalmi követelmények

A Vállalkozó által a Mérnöknek jóváhagyásra benyújtott terveknek és dokumentációknak legalább az alábbiakat kell tartalmazniuk (de nem kizárólagosan):

* a benyújtott dokumentáció tárgya (dokumentáció tartalmára és a benyújtás céljára vonatkozó rövid leírás);
* tartalomjegyzék (terv- és iratjegyzék) azokról a dokumentum részletekről, amelyeket az egész dokumentáció tartalmaz, (a terv és iratjegyzékben a tervek száma és címe, az iratokról azok száma és címe szerepel);
* szakvélemények, (pl. faanyag, szigeteléstechnológia, szerkezetmegerősítés stb.)
* műszaki leírás; technológiai leírások,
* számítások;
* tervrajzok; részlettervek, csomóponti tervek,
* ellenőrzési és mérési javaslatok, illetve a mérési ellenőrzési eredményeik;
* következtetések és javaslatok;
* a minőségbiztosítás, minőségi ellenőrzés eredményének ismertetése;
* egyéb, lényeges információk.

## A Vállalkozó tervezéssel kapcsolatos általános kötelezettségei

A Vállalkozónak az engedélyes/bejelentési, a kiviteli és megvalósulási terveket a Megrendelőnek jelen Kötetben meghatározott követelményei, és a vonatkozó pontokban megadott technológiai minimumkövetelmények figyelembevételével saját ajánlatának megfelelően kell elkészítenie.

A Vállalkozónak teljes felelősséget kell vállalnia az általa készített tervekért és a megvalósuló létesítményekért. Ennek értelmében a Vállalkozó feladata a tervezési alapadatok helyességének ellenőrzése.

A Vállalkozó az általa készített tervek megfelelőségéről köteles minden érintett Hatósággal és az építési-szerelési munkával érintett adott telephely Üzemeltetőjével előzetes egyeztetéseket végezni, mielőtt azokat a Megrendelő képviseletében eljáró Mérnöknek jóváhagyásra benyújtja.

A Vállalkozó köteles a tervek módosítását elvégezni a Mérnök előírásai alapján, a módosítás költségei a Vállalkozót terhelik.

## Általános tervezési irányelvek

Vállalkozónak kötelessége a projektet a jelen követelményekben és tervezési kritériumoknak megfelelően megvalósítani. A kivitelezés során csak a Vállalkozó által ajánlott és a Mérnök által jóváhagyott anyagok és eljárások használhatók.

A tervezés során a jelenlegi, már bevált gyakorlati módszereket kell alkalmazni, és be kell tartani az európai tervezési normákat, valamint a magyar tervezési és kivitelezési jogszabályokat.

Ahol a magyar műszaki szabályzat és az európai normák eltérnek egymástól, ott a szigorúbb előírás a mértékadó.

A terveket az MSZ előírásai szerint kell elkészíteni. Ahol nem áll rendelkezésre MSZ, vagy nem alkalmazható, ott a DIN vagy annak hiányában EN előírások szerint kel tervezni.

Csak a magyar minőségi követelményeket kielégítő, a magyar minőségbiztosítás által vizsgált és elfogadott anyagok tervezhetők és építhetők be.

## A tervezés költségei

Az engedélyes/bejelentési, a kiviteli és megvalósulási tervek elkészítésének költségei teljes egészében a Vállalkozót terhelik. A Vállalkozó felelős azokért a következményekért, amelyek a tervekben lévő tévedésekből származnak.

## Engedélyek

A Vállalkozó feladatát képezi a Munkák elvégzéséhez szükséges összes hatósági engedély és hozzájárulás beszerzése.

Az engedélyezéshez kapcsolódó hatósági és szakhatósági díjakat Megrendelő fizeti. A tervek elkészítésénél felmerülő minden további költséget és díjat a vállalkozó fizeti, beleértve többek között a tervezéshez szükséges adatok beszerzésének költségeit, hatósági, szakhatósági vagy kezelői konzultációk díját, a szolgáltatói hozzájárulások díját és minden olyan díjat, amely nem kifejezetten hatósági engedély díja vagy szakhatósági hozzájárulás díja.

# HATÁRIDŐK

3.1. Alapszerződéses feladat:

**Tervszállítási határidők:**

A Tervezésre vonatkozóan a szerződés aláírását követően az engedély megszerzéséhez szükséges engedélyezési tervdokumentáció és a műemlék védett épületek felújításához szükséges bejelentési/engedélyezési tervdokumentáció elkészítésének határideje 60 nap. Ezt követően a szerkezeti (alapozási, tartószerkezet) kiviteli tervek szállítási határideje 20 nap.

A teljes kiviteli tervdokumentáció elkészítésének határideje az engedélyezési terv leadásától számított 120 nap. A kivitelezés megkezdését követően a szakaszos tervszállítás megengedett, a tervezésben az előteljesítés elfogadott.

**Kivitelezési határidők:**

Az engedélyhez nem kötött tevékenységek a szerződés aláírást követően a Mérnök engedélyével megkezdhetőek a szerződés aláírását követő 10. napon.

Kivitelezési véghatáridő a vállalkozási szerződéssel összhangban, a Központi épület és a B9 épület kazánháza esetében a szerződés aláírásától számítva 12 hónap

A többi „B” jelű épület esetében a kivitelezési véghatáridő a műemlékvédelem alatt álló épületek esetében a hatóság által kiadott munkakezdési engedély és az építési terület átadás-átvételétől számítva 9 hónap

A „B” jelű épületek munkaterület átadása legkésőbb a 1527/2016 (IX. 29) Korm. határozat alapján az OSEI elköltözésének az időpontja 2017. június 30.

**3.2. Opció A10 épület esetén:**

Az A10 épület tervezési és kivitelezési feladatai kizárólag Megrendelő külön erre vonatkozó megrendelése alapján végezhetők. Megrendelő legkésőbb 2017. június 30-ig nyilatkozik az opciós munkarész megvalósításával kapcsolatosan.

**Tervezési határidők:**

Megrendelést követően az engedély megszerzéséhez szükséges engedélyezési tervdokumentáció és a műemlék védett épületek felújításához szükséges bejelentési tervdokumentáció elkészítésének határideje 60 nap. Ezt követően a kivitelezési munkák megkezdéséhez szükséges kiviteli tervek szállítási határideje 20 nap.

A teljes kiviteli tervdokumentáció elkészítésének határideje az engedélyezési terv leadásától számított 60 nap. A kivitelezés megkezdését követően a szakaszos tervszállítás megengedett, a tervezésben az előteljesítés elfogadott.

**Kivitelezési határidők:**

A kivitelezési véghatáridő a műemlékvédelem alatt álló épület esetében a hatóság által kiadott munkakezdési engedély és az építési terület átadás-átvételétől számítva 12 hónap

# MUNKATERÜLET ÁTADÁS ÁTVÉTEL, ORGANIZÁCIÓ

A kivitelezés kezdetének tervezett időpontja előtt 7 nappal a munka kezdését írásban be kell jelenteni a Mérnöknek. A munka csak a Mérnök írásos engedélyével kezdhető meg. A munka megkezdésének feltétele a Mérnök által jóváhagyott

* állapotfelmérési dokumentáció a környező épületekről, utakról
* engedélyes tervek (amennyiben az adott munkarészhez szükséges)
* építési engedély (amennyiben az adott munkarészhez szükséges)
* a munkakezdéshez szükséges kiviteli tervek
* építési és szerelési technológiai utasítások, a mintavételi, vizsgálati és minősítési terv
* kivitelezési ütemterv
* pénzügyi terv
* organizációs tervek
* biztonsági és egészségvédelmi terv
* környezeti menedzsment terv
* vészhelyzeti terv
* valamint a jogerős építési és a munkavégzéshez szükséges egyéb tervek megléte.

Az organizációs tervet a Megrendelővel és a telek tulajdonosi jogokat gyakorló szervezettel tudásmásul kell vetetni és jóváhagyatni.

Az építés megkezdését az illetékes hatóságok számára be kell jelenteni. Azok hozzájárulása nélkül az építési munkák nem kezdhetők meg.

A területen a Megrendelő megbízásából más Vállalkozó is dolgozhat. A Vállalkozó feladata, hogy az organizációját úgy alakítsa ki, hogy más Vállalkozó tevékenységét ne akadályozza.

# ÉPÍTÉSI NAPLÓ

A Vállalkozó a munkaterület átadását követően a jelen szerződés tárgyát képező építési munkákról elektronikus építési naplót köteles vezetni az építőipari kivitelezési tevékenységről szóló 191/2009 (IX.15.) Korm. rendeletben meghatározottak szerint.

A szerződést érintő kérdésekben a kapcsolattartás módja kizárólag cégszerűen aláírt levél, vagy okirat, egyéb esetekben a kapcsolattartás az Építési Naplón keresztül történik.

Az építési naplót naprakészen kell vezetni.

A Megrendelő a munka megkezdésekor nyitja az Építési Naplót elektronikus formában, melyhez Vállalkozónak hozzáférést biztosít, a mindenkor hatályos jogszabály alapján.

# ÜTEMEZÉS ÉS ELŐREHALADÁSI JELENTÉS

A szerződés aláírástól kezdve a Vállalkozó az alábbi jelentéseket köteles a Megrendelő számára benyújtani:

* A szerződés aláírást követő 10 napon belül, az ajánlatban foglalt ütemterv részletes kifejtését a további tervezés ütemtervét és a részletes kiviteli ütemtervet, valamint pénzügyi ütemtervet.

A pénzügyi ütemtervnek igazodnia kell a szerződésben rögzített számlázási ütemhez, amely szerint Vállalkozó havonta 1 részszámlát és a végszámlát adhatja be.

A számlák benyújtásának feltétele a Mérnök által kiállított teljesítésigazolás.

* Időszaki jelentések: Az időszaki jelentéseket két hetente kell benyújtani a Megrendelőhöz. Az előrehaladási jelentés tartalmát egyeztetni kell a Mérnökkel, hogy azt a Mérnök fel tudja használni az általa kiállítandó előrehaladási jelentés összeállításához. Be kell mutatni az előző két hétben elvégzett és a következő két hétre tervezett feladatokat, a felmerült problémákat és kérdéseket.
* Vállalkozónak kötelessége organizációs ütemtervet készítenie épületenként és az épületen kívüli munkákra, melyet köteles karbantartani a kivitelezés végéig, heti rendszerességgel aktualizálni és azt Mérnök részére megküldeni .A Mérnök által szervezett heti rendszerességgel tartandó munkaértekezleteken a Vállalkozónak részt kell vennie.

# A KÖRNYEZET VÉDELME AZ ÉPÍTKEZÉS SORÁN

A Vállalkozónak munkálatait úgy kell végeznie, hogy a környezetet a lehető legkisebb mértékben se veszélyeztesse, alkalmazott gépei, berendezései és technológiák környezetkímélők legyenek.

A Vállalkozó köteles tisztán tartani az építési területek környezetét, valamint azokat a területeket, amelyeket az építés, illetve az anyagszállítás érint. A keletkezett szennyezés nem lépheti túl a vonatkozó jogszabályokban megengedett határértékeket. A Vállalkozónak kötelessége a munkák során keletkezett szennyeződések megszüntetése, illetve eltakarítása, ártalmatlanítása, amelyet a létesítménnyel összefüggésben használt járművek vagy egyéb berendezések okoznak (utakra szóródott iszap, olajszennyeződés, megmaradó növények védelme, stb.). A Vállalkozó köteles a zaj és rezgésártalmaktól az építés és felvonulás, szállítás és egyéb érintett területek környezetében élő lakosságot és építményeket megvédeni. A keletkezett zaj és rezgés mértéke a magyar jogszabályokban előírt határértéket nem haladhatja meg.

Az előírtak be nem tartása esetén keletkezett esetleges károkkal és az illetékes hatóságok bírságolásával kapcsolatos költségek kizárólag a Vállalkozót terhelik.

## 7.1 Építési hulladék

Vállalkozónak az építési/bontási hulladékok mennyiségét előre meg kell becsülni, és a 45/2004 (VII. 26.)BM-KvVM együttes rendelet rendelkezései szerint a hulladékot csoportosítani kell az 1. melléklet szerint. A hulladék mennyiségét a 191/2009 (IX. 15.) Korm. rendelet 5. mellékletben szereplő építési és bontási hulladék nyilvántartó lapon kell feltüntetni. Meg kell vizsgálni, hogy egyes csoportok mennyisége várhatóan meghaladja-e a 45/2004 (VII. 26.)BM-KvVM együttes rendelet 1. mellékletében megadott küszöbértékeket. Amennyiben nem haladja meg a küszöbértéket, az ártalmatlanítási szabályokat kell alkalmazni. (213/2001(XI. 14.) Korm. rendelet). Amennyiben valamelyik hulladékfajta meghaladja a küszöbértéket, azt elkülönítetten kell gyűjteni, és lehetőleg az építkezés során felhasználni, vagy ha ez nem lehetséges, a 213/2001(XI. 14.) Korm. rendelet rendelkezései szerint a hulladékkezelőnek át kell adni. Az építkezés lezárultával a 191/2009 (IX.15.) kormányrendelet 5. melléklete szerinti hulladéknyilvántartó lapot kell kitölteni.

Az építési hulladék elhelyezése a Vállalkozó feladata, az elhelyezést igazoló dokumentumok másolatát 1 pld.-ban a Mérnöknek át kell adni.

# MUNKABIZTONSÁG, TŰZVÉDELEM, BIZTONSÁGI INTÉZKEDÉSEK

Az egészséges és biztonságos munkavégzés feltételeinek biztosítása a Vállalkozó feladata.

A szükséges intézkedések a következők:

* Biztonságos és egészséges munkafeltételek biztosítása minden építési helyszínen, minden munkafázis során.
* Megfelelő eszközökkel (tájékoztatással, elkerítéssel stb.) meg kell előzni, hogy az építkezés területére került illetéktelen személy az építkezés következtében veszély helyzetbe kerüljön, vagy balesetet szenvedjen.
* A Vállalkozó kötelessége, hogy a munkavégzés során a dolgozók számára az adott munkafolyamat végzéséhez szükséges egyéni védőfelszereléseket és azok rendeltetésszerű használatát biztosítsa.
* A munkavégzés során, valamint az elkészült épületeknek és építményeknek ki kell elégíteni a magyar jogszabályokban és szabványokban előírt munkavédelmi és tűzvédelmi követelményeket.
* A vállalkozó köteles biztosítani és őrizni az építési helyszínt a munkaidőben és munkaidőn kívül egyaránt.
* A Vállalkozó kötelessége, hogy a munkák megkezdése előtt illetve időszakosan a dolgozókat munkavédelmi oktatásban részesítse. A munkavédelmi oktatás megtörténtét megfelelően dokumentálni és kérésre a Mérnök számára be kell mutatni.

# KÖZMŰVEK

Vállalkozó feladata a terület csapadékvíz, szennyvíz elvezetésének szeparáltan történő megoldása, az ivóvíz hálózat cseréje, tüzivíz, locsoló és automata öntöző hálózat kiépítése, a gyenge és erősáram kiépítése, valamint a gázhálózat cseréje és távhő ellátás kiépítése. A meglévő közmű vezetékeket a rossz állapotuk miatt szanálni kell és földből el kell távolítani.

A jóváhagyási tervek alapján a K épület fűtése és melegvíz ellátása FŐTÁV-val, van tervezve, azonban a tervektől eltérően az épület fűtését és melegvíz ellátást földgázzal kell megoldani és az engedélyes terveket is ennek megfelelően kell elkészíteni.

A B3, B4, B5, B6, B7, B13, B14 épületek fűtés és melegvíz ellátása földgázzal van megoldva, a gázkazánok cseréje nem feladat. Az épületek kazánjai KEOP pályázat által kerültek felújításra, ami által 2020. decemberéig a megóvásuk feladat. A felújítás során mindent, ami a KEOP pályázattal összefüggésben felújításra került szükséges megtartani és állagát megóvni. A KEOP pályázati kiírásnak megfelelően lehet azokat áthelyezni, vagy azokon bármiféle szerelési tevékenységet végezni. (6. melléklet)

A B9 épületben a meglévő kazánház bővítésével kell létrehozni egy hőközpontot, amely a K épület fűtési és melegvíz ellátásához szükséges energiaforrást biztosítja.

Vállalkozó feladata az összes érintett közműszolgáltatóval

* a szükséges egyeztetések lefolytatása,
* az engedélyezéshez szükséges minden hozzájárulás beszerzése,
* a projekthez szükséges telken kívüli közműépítések megrendelése a Közműszolgáltatóktól;
* a telken belüli közművek kiépítését érintő szakfelügyeletek megrendelése és díjának fizetése a Közműszolgáltatók felé;
* az élőre kötések elvégzése, költségeinek viselése.

A közműfejlesztési hozzájárulásokat, díjakat Vállalkozó fizeti.

Vállalkozó feladata az épületek közműellátottságának a biztosítása úgy, hogy az épületek külön-külön megkapják a használatbavételi engedélyt.

A kivitelezés előkészítése során a Vállalkozó köteles a közművek helyzetének legpontosabb megállapítása érdekében a szükséges egyeztetéseket a Közműkezelőkkel lefolytatni. A Vállalkozó az általa készített tervekhez meg kell, hogy szerezze a közművek kezelőinek hozzájárulását. Minden ezen hozzájáruláshoz szükséges további terv és számítás elkészítése a Vállalkozó feladata.

A kivitelezés megkezdése előtt a Vállalkozó köteles feltárással vagy egyéb módon meggyőződni a közművek valós helyzetéről. A közművezetékek közelében végzendő munkák, vagy a közművekre való csatlakozás megkezdése előtt a Vállalkozónak a közmű kezelőjétől szakfelügyeletet kell kérni. A felmerült költségek a Vállalkozót terhelik.

Amennyiben a földmunkák végzése során a Vállalkozó esetleg felderítetlen földalatti közművezetéket tár fel, a szükséges intézkedés érdekében azonnal értesíteni kell a Megrendelő Képviselőjét, és meg kell tenni a baleset és kár elkerüléséhez szükséges intézkedéseket.

A Vállalkozónak kötelessége tervet készítenie a munka elvégzéséhez. Az esetlegesen általa készített tervekhez meg kell, hogy szerezze a Megrendelőnek és a tulajdonosi jogokat gyakorló szervezetnek a hozzájárulását. Minden ezen hozzájáruláshoz szükséges további terv és számítás elkészítése a Vállalkozó feladata.

# MEGÚJULÓ ENERGIA

Vállalkozó feladata megvizsgálni a lehetséges energiaforrások (szoláris-, geothermikus-, szél-, távhő-, földgázenergia, stb.) alkalmazását, bekerülési és üzemeltetési költség, megtérülési idejét, melyet a Megrendelő felé be kell mutatnia. Vállalkozónak törekednie kell arra, hogy az épületek gazdaságosan, minimális vásárolt energia felhasználásával tudjanak üzemelni, amely energiaforrásokat tekintve megújuló, illetve zöld energiaforrásokat kell betervezni.

# INFRASTRUKTÚRA, ÚTÉPÍTÉS, KERT, KERÍTÉS

Vállalkozó feladata az épületek közúti útkapcsolatának kiépítése, valamint a belső megközelítő utak, belső parkolók kiépítése. Porta kialakítása. Kerítés építése.

Vállalkozó feladata a területrendezés, növénytelepítési, kertészeti munkák elvégzése. A védett fák építés alatti védelme, megóvása.

Az útépítéssel, kertépítéssel és kerítés építéssel kapcsolatos részletes Megrendelői követelményeket a jelen dokumentáció mellékleteként csatolt tervezési program részletezi.

# FELVONULÁSI TERÜLETEK

A kivitelezéshez szükséges felvonulási területekről (beleértve a Vállalkozó központi műszaki, technológiai vagy adminisztratív-szociális ellátást biztosító telepeit, keverő- és anyagtárolótelepeit, nyomvonal menti bázisait, stb.) Vállalkozónak kell gondoskodnia. Ebbe beletartozik a felmerülő költségek fedezésén túl az esetlegesen szükséges engedélyek beszerzése, bérletiszerződés megkötése, stb. Vállalkozót terheli a felvonulási telep szükséges és előírt közmű ellátása, annak minden jogi és anyagi vonzatával együtt. A felvonulási területet kijelölését és a beközlekedési útvonalakat jóvá kell hagyatni a Megrendelővel és tulajdonosi jogokat gyakorlóval.

A felvonulási telepek előkészítésénél a természet-, környezet- és egészségvédelmi előírásokat szigorúan be kell tartani.

A munkák befejezése után a felvonulás ideiglenes melléképítményeit el kell bontani, a területet az eredeti állapotába kell visszaállítani, kezelőjének vagy tulajdonosának visszaadni, vagy a terület más módon történt hasznosításáról – a kezelő egyetértésével – gondoskodni kell. A fentiekben leírt felvonulási melléképítmények költségeit a szerződéses árból kell fedezni.

Vállalkozó feladata a munkaterület ideiglenes körbekerítése. A körbekerítés kijelölésekor figyelembe kell venni és a Megrendelő és a telek tulajdonosi jogokat gyakorlójának igényeit és meg kell szerezni hozzájárulásukat. A munkaterület kialakítása és használata során a meglévő fákat és növényeket óvni kell.

Vállalkozó feladata, hogy a B7 labor épület akadálymentes, folyamatos építését és működését a kivitelezési munkák alatt folyamatosan biztosítsa.

# KIVITELEZÉS

A Vállalkozó köteles a beruházás kivitelezését szigorúan a szerződéssel és a tervekkel összhangban végezni. A Vállalkozó köteles alkalmazkodni és ragaszkodni a Mérnök utasításaihoz minden olyan ügyben – akár említi a szerződés, akár nem – amely a beruházást is érinti, vagy arra vonatkozik.

## 13.1. Kivitelezésre vonatkozó általános követelmények:

A kivitelezés során a következőket kell betartani:

* munkavégzés 20.00 – 06 óráig, a Magyar Köztársaság törvényei által kijelölt ünnep és szabad- és pihenőnapokon nem történhet,
* az önkormányzati utaknál és az állami utaknál forgalomszabályozási terv alapján végezhető a kivitelezés,
* Vállalkozót terheli az építkezéshez szükséges és előírt közművek biztosítása, annak minden jogi és anyagi vonzatával együtt.
* A kivitelezésnél, továbbá a kivitelezett létesítmény rendeltetésszerű használatba vételekor valamennyi vonatkozó előírása betartása szükséges.
* Az egyes anyagok leszállítása előtt a Mérnöknek el kell juttatni a beépített anyagok megfelelőségi igazolásait és műszaki adatlapjait. Kizárólag Mérnök által jóváhagyott anyag építhető be a kivitelezés során.
* az építőipari kivitelezési tevékenység megkezdésekor a Megrendelőtől az építési munkaterület átvétele,
* az építési napló megnyitása a vonatkozó kormányrendeletben meghatározottak szerint,
* az építési munkaterületen keletkezett építési hulladék mennyiségének és fajtájának folyamatos nyilvántartásának vezetése,
* annak folyamatos ellenőrzése, hogy az építésügyi hatósági eljárásokról és az építésügyi hatósági ellenőrzésről szóló kormányrendeletben meghatározott hatósági engedélyek meg lettek-e és rendelkezésre állnak-e,
* annak biztosítása, hogy az építési munkaterületen csak olyan személyek tartózkodjanak, akik a vállalkozói nyilvántartásban szerepelnek, illetve erre jogosultsággal rendelkeznek, és az építési napló által igazoltan részt vesznek a napi munkában, annak ellenőrzésében és irányításában,
* a projekt kivitelezési munkáinak teljes körű elvégzése,
* a műszaki átadás-átvételi eljárás során a berendezések, rendszerek működési próbája és a tapasztalt rendellenességek, hiányosságok megszüntetése, szükség esetén a próba megismétlése,
* a kivitelezés befejezésével a szükséges kivitelezői nyilatkozatok, mérési jegyzőkönyvek kiállítása, az alkalmazott építési termékek megfelelősségét igazoló tanúsítványok rendelkezésre bocsátása,
* az építmény rendeltetésszerű és biztonságos használatra alkalmassá válásakor (az építőipari kivitelezési tevékenység befejezésekor) az építési munkaterület átadása a Megrendelőnek,
* az építési munkaterület őrzésének biztosítása,
* az építési munkák befejeztével az építési területről való levonulás végrehajtása,
* a Megrendelő által kiadott teljesítésigazolás alapján a szerződés szerinti teljesítésről (részteljesítésről) kiállított számlának a Megrendelő építtető részére történő eljuttatása,
* az alvállalkozó kivitelezőkkel történő egyeztetések koordinálása, tevékenységük összehangolása,
* az építési napló vezetése, külön megállapodás esetén az alvállalkozói építési napló vezetése,
* az egyes egységek rendeltetésszerű használathoz szükséges összes hozzájárulás (pl. közmű) és engedély (pl. behajtási, ANTSZ), akkreditáció és validáció (pl. labor) lefolytatása és engedélyének megszerzése.

A feladatokkal kapcsolatban a mellékelt dokumentumok és a részletezett követelmények fejezetben foglaltak

* Vállalkozási Szerződés tervezet,
* a Jóváhagyási tervdokumentáció ( Felmérési és Átalakítási tervek)
* Műszaki tartalom
* a Tervezési Program

további részleteket tartalmaz.

## 13.2. A Vállalkozó által kinevezett Felelős Műszaki Vezető

A Vállalkozó köteles kinevezni valamennyi szakágra egy felelős műszaki vezetőt, aki ellátja a jelen Szerződésben, az építőipari kivitelezési tevékenységről szóló 191/2009 Korm. rendelet és egyéb irányadó Jogszabályokban meghatározott feladatokat (a továbbiakban: „Felelős Műszaki Vezető”). A Megrendelő kérésére a Vállalkozó köteles a Felelős Műszaki Vezetőt lecserélni, ha a Felelős Műszaki Vezető a Jogszabályokban és/ vagy a Szerződésben foglalt követelményeknek, illetve kötelezettségeknek nem tesz eleget, illetve nem biztosítja, hogy a Vállalkozó jelen Szerződés szerinti kötelezettségeit teljesítse. A Felelős Műszaki Vezető személyében változás csak alapos indokkal, a Megrendelő előzetes tájékoztatásával és véleményének meghallgatása után történhet.

Ha a Megrendelő a Felelős Műszaki Vezető személyét és/vagy munkáját úgy ítéli meg, hogy az a szerződésszerű teljesítést veszélyezteti, indokolt kifogásait a Vállalkozóval közli, és a Kbt. 138. § (3) bekezdésével összhangban, annak megalapozottsága esetén igényelheti, hogy megfelelő határidőn belül a Vállalkozó új személyt bízzon meg vagy vonjon be az adott pozíció betöltésére. A Vállalkozó a Megrendelő által fenntartott igényt köteles teljesíteni. Ellenkező esetben a Megrendelő jogosult a Szerződést azonnali hatállyal felmondani.

A Felelős Műszaki Vezető az építőipari kivitelezési tevékenységről szóló 191/2009. Korm. rendelet 14. §-ban meghatározott tartalmú nyilatkozatát a Vállalkozó az építési munkák befejezésekor, a Műszaki Átadás-átvételi Eljárás megkezdésének első napján köteles átadni a Megrendelő részére.

A Felelős Műszaki Vezető/k köteles/ek a helyszíni kooperációs értekezleteken részt venni.

# BELSŐÉPÍTÉSZET, BÚTOROZÁS

Vállalkozó feladata a Központi oktatási épület, az irodaházak, az apartmanház, a laborok irodáinak és öltözőinek a teakonyháknak a beépített bútorok beszerzése (pl. konyha bútor, recepciós pultok stb…) és beépítése, az összes belsőépítészeti design elem (pl. eligazító tábla, piktogram stb…) beszerzése a Megrendelő által jóváhagyott belsőépítészeti kiviteli tervek szerint.

**Az épületek mobiliáinak beszerzése és a laborhelyiségek bebútorozása nem feladat, de az erre vonatkozó belsőépítészeti, bútorozási kiviteli tervek és a bútor konszignáció elkészítése Vállalkozó feladata.**

A belsőépítészet részletezést jelen dokumentum mellékletét képző tervezési program tartalmazza.

# MEGVALÓSULÁSI TERVEK, DOKUMENTÁCIÓ

A munkák befejeztével a teljesítés igazolása előtt a Vállalkozó köteles a Mérnök számára benyújtani a megvalósulási terveket, melyeknek a létesítmények valamennyi részletet tartalmaznia kell oly módon, ahogy azt ténylegesen kivitelezték és a kivitelezés után bemérték. Minden rajzot „Megvalósulási terv” felirattal és a Vállalkozó FMV képviselőinek aláírásával kell ellátni.

A megvalósulási dokumentációnak tartalmaznia kell többek között, de nem kizárólagosan: a kivitelezői és felelős műszaki vezetői nyilatkozatokat, a megvalósulási terveket, a beépített anyagok, szerelvények, gépek, készülékek és berendezések műbizonylatait, magyar nyelvű gépkönyveket, kezelési és karbantartási utasításokat, érintésvédelmi vizsgálat jegyzőkönyveit, nyomáspróbák, vízzárósági próbák, beton minőség és földmunka-tömörség vizsgálat jegyzőkönyveit.

Az ezekkel kapcsolatos eljárás és költségek a Vállalkozót terhelik

A megvalósulási tervek példányszáma a hatóságnak leadandó példányszámokon felül: 6 pld papír és 6 db elektronikus CD/DVD.

A megvalósulási dokumentációt a használatbavételi engedély megkérésére alkalmas jogszabály szerinti tartalommal kell összeállítani és átadni Mérnök részére a végleges műszaki átadás-átvétel megkezdése előtt 5 nappal.

# VÉGLEGES MŰSZAKI ÁTADÁS

A kivitelezési munka teljeskörű elvégzését és az átadási dokumentáció hiánytalan átadását követően kerülhet sor a végleges műszaki átadás-átvételre.

Vállalkozónak a munkák elkészültével, a műszaki átadás átvétel időpontja előtt 15 naptári nappal készre jelentést kell küldenie Mérnök és a Megrendelő részére. Amennyiben a Mérnök a munkát elkészültnek nyilvánítja, kitűzi a műszaki átadás-átvétel időpontját.

A sikeres teljesítmény vizsgálat megtörténte után megtartják a végleges műszaki átadást. Erre minden érintett Felet meg kell hívni. Amennyiben minden fél hozzájárul az átadáshoz, megtörténhet a végleges műszaki átadás.

A sikeres átadás – átvétel feltétele az hiba és hiánymentes átadási dokumentáció is, melynek tartalmi követelményei az alábbiak:

építési napló papír alapú nyomtatott változata,

megvalósulási tervek

műbizonylatok

megfelelőségi bizonylatok

jegyzőkönyvek

közműkezelői hozzájárulások, engedélyek.

A jótállási időszak az átadás-átvétel igazolás kiadásának napjától kezdődik. A jótállási és szavatossági igényeket a Megrendelő érvényesíti a mindenkori üzemeltető közreműködésével. Az garanciális időszak alatt éves felülvizsgálati bejárást kell tartani, melynek határideje a sikeres átadás átvétel napjától számított 1 év.

# MINŐSÉGI KÖVETELMÉNYEK

A Vállalkozó köteles az építési munkálatokat I. osztályú minőségben elvégezni. Beépítésre csak új, alkalmazási engedéllyel, alkalmazási hozzájárulással rendelkező első osztályú, a vonatkozó szabvány előírásokat minden szempontból kielégítő anyagok használhatóak, melyek alkalmasságát minőségi tanúsítvánnyal igazolni kell és melynek beépítéséhez kérni kell a Mérnök jóváhagyását.

# A LÉTESÍTMÉNY MEGVALÓSÍTÁSA KÖZBENI MINŐSÉG-ELLENŐRZÉS

A Vállalkozó a munka megkezdésétől kezdve – összhangban a megvalósítási ütemtervvel minőségellenőrzési és minősítési tervet köteles készíteni. Szükség szerint a tervet/ket aktualizálni kell. A vizsgálati eredmények rögzítését az Építési Napló mellékleteként kell kezelni, és egy-egy példányt át kell adni a Mérnöknek. A műszaki átadás átvételi eljárás előtt a Vállalkozónak 3 pld. minősítési dokumentációt kell átadni szerkezetenkénti értékeléssel.

A Vállalkozó köteles a munkák előírt minőségének biztosítása érdekében az ellenőrző vizsgálatok elvégzésére alkalmas (felszereltség és személyzet) laboratóriumot biztosítani, illetve megbízni. Ezen laboratóriumban minősítő vizsgálatok akkor végezhetők, illetve azok eredményei a minőség tanúsításául akkor szolgálhatnak, ha a laboratórium a minőségtanúsítási jogot a vonatkozó országos rendeletek, illetve ágazati szabályozásnak megfelelően megszerezte.

Vállalkozó köteles minden minőségi vizsgálatot elvégeztetni, amelyet a műszaki előírások, szabványok szerint az elkészült szerkezetek, ill. az elvégzett munka minőségének bizonyítására el kell végezni.

A minőségi vizsgálatok költségét a Vállalkozónak kell viselnie.

Vállalkozó előzetes bejelentése alapján az eltakarásra vagy tovább építésre kerülő szerkezetek megfelelő minőségét az eltakarás vagy tovább építés előtt minden esetben meg kell állapítania a Mérnökkel közösen.

# A MEGRENDELŐ SZOLGÁLTATÁSAI

A Megrendelő a következő szolgáltatásokat teljesíti:

* a telek tulajdonosi jogokat gyakorló szervezettel együttműködve a területet a munkavégzés céljából a Vállalkozó részére átadja;
* Előzetes talajmechanika átadása,
* Előzetes geodéziai felmérés,
* Előzetes régészeti ajánlat, kutatógödrök helyének meghatározásával,
* Jóváhagyási tervdokumentáció átadása a 322/2015. (X.30) Korm. rendelet 3. számú mellékletében rögzített tartalommal,
* Forster Központ által készített értékleltár.

# MÉRNÖKNEK NYÚJTOTT SZOLGÁLTATÁSOK

A Vállalkozó a munkák megkezdésétől az Átadás-átvételi Igazolás kiadási dátumát követő 30. napig köteles a Mérnök részére irodát biztosítani.

Iroda és konyha 15-20 fő részére és két tárgyaló 15-15 fő részére, természetes és mennyezeti megvilágítással, minimum egy szabadba nyíló ablakkal.

Bennfoglaltatik továbbá a bútorzat, fűtés, világítás és naponkénti takarítás, WC és mosdási lehetőség. A nemenkénti szeparált mosdónak az irodákkal egy folyosón kell lennie.

# HIRDETŐ TÁBLA, BERUHÁZÓI TÁBLA

A Vállalkozó köteles a Megrendelő által meghatározott tartalommal hirdetőtáblákat a projekt területén a vonatkozó előírásoknak megfelelően elhelyezni.

Amennyiben a kivitelezés alatt a hirdetőtábla megsérül Vállalkozó hibájából, bármely módon olvashatatlanná válik vagy minősége romlik, úgy azt a Vállalkozónak kell megjavítania vagy kicserélnie.

Egy-egy (2 db) hirdetőtáblát kell felállítani minden építési helyszínen, lehetőleg a bejáratnál, vagy egyéb olyan helyen ahonnan a hirdetőtábla legjobban látható.

A kivitelezés megkezdése előtt, az építési munkaterületen a közterületről jól látható helyen elhelyezett beruházói táblán fel kell tüntetni

* az építtető nevét, megnevezését,
* az építőipari kivitelezési tevékenység tárgyát, kezdési és várható befejezési időpontját, az építési engedély számát,
* a fővállalkozó kivitelező megnevezését és nyilvántartási számát,
* a tervező nevét, megnevezését,
* az építőipari kivitelezési tevékenység szerinti építési műszaki ellenőr nevét, nyilvántartási számát és névjegyzéki jelét.

A beruházói tábla elkészítésének és kihelyezésének költsége Vállalkozót terhelik, a Mérnök előzetes jóváhagyása alapján készíthető el és a Mérnök által jóváhagyott helyen állítható fel.

# RÉGÉSZETI FELTÁRÁSOK, LELETEK

Ha az építési terület régészeti lelőhelyként van nyilvántartva Vállalkozó feladata az Előzetes Régészeti Dokumentáció (ERD) és a Feltárási Projektterv, valamint a dokumentáció elkészítéséhez szükséges próbafeltárás megrendelése az illetékes múzeumtól. A Feltárási Projektterv eredményétől függően Vállalkozó feladata a régészeti feltárás megrendelése az illetékes Múzeumtól. A régészeti feltárással kapcsolatos szakmai jelentést Vállalkozó köteles átadni Megrendelő részére.

Kulturális örökségi 393/2012. (XII. 20.) Korm. rendelet a régészeti örökség és a műemléki érték védelmével kapcsolatos szabályokról 38.§ alapján kivitelezési munkák kizárólag folyamatos régészeti megfigyelés biztosítása mellett végezhetők. A régészeti megfigyelés költségei Vállalkozót terhelik.

# LŐSZERMENTESÍTÉS

Lőszer mentesítési munkák elvégzése szintén Vállalkozó feladatát képezi. A tűzszerészeti és lőszer mentesítési munkákat kizárólag arra jogosult kivitelező végezheti. A lőszermentesítésről készült zárójelentést Vállalkozó köteles átadni Megrendelő részére.

#### Fejezet

### RÉSZLETEZETT KÖVETELMÉNYEK

# A JELENLEGI HELYZET BEMUTATÁSA

**Központi épület:**

Az épületet a Kulturális Örökségvédelmi Hivatal 2001. november 08-án kelt, 11132/8/2001-I számú építési engedélyezési határozata alapján kezdték el építeni. Az építkezés 2003-ban leállt. Az épület kívülről elkészült, az építkezés belülről a válaszfalazásig és a gépészeti gerincvezetékek szereléséig jutott. Használatbavételi engedéllyel nem rendelkezik.

A Testnevelési Egyetem új Központi Oktatási Épülete ebben, az OSEI által félbehagyott épületben, annak átalakításával és bővítésével valósul meg a jóváhagyási tervdokumentáció vonatkozó tervei alapján. Részletesen a tervezési programban leírtak szerint.

**B3 épület:**

Az épület műemlék védett, kora megközelítőleg 100-110 év.

Egy háromszintes, magas tetős, jelenleg kórházi funkciót magában foglaló épület, kórtermekkel, orvosi helyiségekkel. Az épület 482 m2 alapterületű, szimmetrikus geometriájú épület, 3 szinten: pince, földszint, emelet. Az épület alatt pince helyezkedik el, melyben gépészeti helyiségek, vizes blokkok, irodák, kezelők kaptak helyet. A földszinten vizes blokkok, irodák, betegszobák, műtők találhatóak. Az emeleten: betegszobák, műtők, vizes helyiségek, orvosi szobák találhatóak meg. Az OSEI telephely szennyvíz elvezető rendszere súlyos gondokkal küzd, folyamatosan penetrálja a talajt és falnedvesedést, penészedést és süllyedéseket eredményez.

Az épület teljeskörű felújítását és átalakítását és irodaházzá történő átalakítását kell elvégezni, a jóváhagyási tervdokumentáció vonatkozó tervei alapján. Részletesen a tervezési programban leírtak szerint.

.

**B4 épület:**

Az épület műemlék védett, kora megközelítőleg 100-110 év.

Szimmetrikus geometriájú, magas tetős, háromszintes épület. Jelenleg az OSEI gazdasági irodái és az irattár működik benne. Az épület pinceszintjén irattárak, tárolók, vizesblokkok kaptak helyet. A földszinten irodák, pénztár, leltározó, vizes blokkok találhatók. Az emeleten jelenleg irattárak és raktárak helyezkednek el. Az épületen KEOP felújítás történt, melynek keretében a külső homlokzati hőszigetelés, a homlokzati nyílászárók, a zárófödém hőszigetelése, a radiátor szelepek és az 1000L-es HMV tároló újultak meg. Ezeknek a szerkezeteknek a védelme a kivitelezés alatt kötelező.

Az épület teljeskörű felújítását és Teljesítmény-élettani laborrá történő átalakítását kell elvégezni, a jóváhagyási tervdokumentáció vonatkozó tervei alapján. Részletesen a tervezési programban leírtak szerint.

**B5 épület:**

Az épület műemlék védett, kora megközelítőleg 100-110 év.

Jelenleg az OSEI járóbeteg ellátása működik benne. 4 szintes: pince, földszint, emelet, és részleges padlástér beépítésű. Az épület alatt pince helyezkedik el, melyben: gépészeti helyiségek, raktárak, vizes blokkok, és orvosi helyiségek helyezkednek el. A földszinten orvosi helyiségek, kiegészítő helyiségek, és vizesblokkok kaptak helyet. Az emeleten orvosi szobák - irodák, és vizsgáló helyiségek találhatóak meg. Az emelet egy része felett, fél szint eltolással részleges padlástér beépítés került kialakításra, mely raktárként funkcionáló helyiségeket tartalmaz.

Az épület, 645 m2 alapterületű, magas tetős és irodaházként működik majd,

Az épületen KEOP felújítás történt, melynek keretében a homlokzati nyílászárók, a zárófödém hőszigetelése, a radiátor szelepek és az 1000L-es HMV tároló és új kazán beépítése történt meg. Ezeknek a szerkezeteknek a védelme a kivitelezés alatt kötelező.

Mivel az OSEI telephely szennyvíz elvezető rendszere súlyos gondokkal küzd, folyamatosan penetrálja a talajt és falnedvesedést, penészedést és süllyedéseket eredményez. Ezért az épület teljeskörű felújítását és irodaházzá történő átalakítását kell elvégezni, a jóváhagyási tervdokumentáció vonatkozó tervei alapján. Részletesen a tervezési programban leírtak szerint.

**B6 épület:**

Az épület műemlék védett, kora megközelítőleg 100-110 év.

Szimmetrikus geometriájú, magas tetős, háromszintes épület. Jelenleg az OSEI szakrendelői és öltöző egységei működnek benne. Az épület pinceszintjén raktárak, irattárak, öltöző, vizes blokkok kaptak helyet. A földszinten rendelők, laborok, könyvtár, csoportszoba, gépterem, telefonközpont, vizes blokkok találhatók. Az emeleten tanácsterem, irodák, öltözők, konyha, raktárak, vizes blokkok találhatóak. Az épületen KEOP felújítás történt, melynek keretében a külső homlokzati hőszigetelés, a homlokzati nyílászárók, a zárófödém hőszigetelése, új radiátor szelepek és az 1000L-es HMV tároló beépítése történt meg. Ezeknek a szerkezeteknek a védelme a kivitelezés alatt kötelező.

Az épület teljeskörű felújítását és átalakítását irodaházzá, a jóváhagyási tervdokumentáció vonatkozó tervei alapján, részletesen a tervezési programban leírtak szerint kell elvégezni.

**B7 épület:**

Az épület műemlék védett, kora megközelítőleg 100-110 év.

Az épület, 476 m2 alapterületű, magas tetős, orvosi épület, 3 szintes: pince, földszint, emelet. Jelenleg üresen áll. Az épület alatt pince helyezkedik el, melyben részben: gépészeti helyiségek helyezkednek el. A földszinten részben üresen álló iroda, részben a szintén üresen álló volt kórtermek találhatók. Az emeleten kiürített egészségügyi helyiségek, kórtermek, orvosi és nővérszobák találhatók Az épület jelenlegi állapotában sem emlékeztet az eredetire. XX. század második feléből származó kialakítása Tüzépes ajtókat, csempézéseket, padlóburkolatokat tartalmaz. Az épület belső színvonala erősen lelakott. A pinceszinten boltvállig, sőt több helyiségben a mennyezeti boltív teljes felületén 15\*15 cm-es csempeburkolat található. A középfolyosó alatt csatorna fedlapokkal építették ki a telephely több épületét kiszolgáló, de jelenleg teljesen eldugult, működésképtelen szennyvízgerincét. Az épületen KEOP felújítás történt, melynek keretében a külső homlokzati hőszigetelés, a homlokzati nyílászárók, a zárófödém hőszigetelése, új radiátor szelepek és az 1000L-es HMV tároló és új kazán beépítése történt meg. Ezeknek a szerkezeteknek a védelme a kivitelezés alatt kötelező.

Egy másik közbeszerzési kiírás keretén belül kerül megvalósításra jelen épület földszintjén a Sport Analitikai Központ (SAK) laborja és az emeleten a Nemzeti Sport-táplálkozástudományi Intézet (NSTI) laborja, ezért ezen munkarész nem képezi jelen közbeszerzési kiírás feladatát (kivéve a tervezési programban részletezett gépi szellőzés és klimatizálás kiépítése).

Az épület további felújítási és átalakítási munkáit (pince, tető) kell elvégezni, illetve légtechnika és klimatizálás kiépítését, a jóváhagyási tervdokumentáció vonatkozó tervei alapján, részletesen a tervezési programban leírtak szerint.

**B8 épület:**

Az épület műemlék védett, kora megközelítőleg 100-110 év.

Egy háromszintes, magas tetős épület, ami jelenleg az OSEI konyhai funkcióit foglalja magába, főzőkonyhával, raktárhelyiségekkel. Az épület szimmetrikus geometriájú, 3 szinten, pince, földszint, emelet. Az épület alatt pince helyezkedik el, melyben hűtő helyiségek, raktárak kaptak helyet. A földszinten vizes blokkok, irodák, főzőkonyha, étkező található. Az emeleten raktárak és kiszolgáló helyiségek találhatóak meg.

Az épület elbontása a feladat, amelyhez meg kell szerezni a bontási engedélyt, mivel jelenleg az épület műemlékvédettség alatt áll. A műemlék védettség levétele folyamatban van, Megrendelő intézi.

**B9 épület:**

Az épület kora megközelítőleg 50-55 év.

Egy kétszintes, lapostetős, acélgerendás, paneles szerkezetű csarnoképület. Az épület 684m2 alapterületű, 2 szinten, földszint és emelet. Az épületben jelenleg az OSEI gyógytornai ellátása működik, a földszinten vizes blokkok, gépészeti helyiségek, illetve egy tornacsarnok található. Az emeleten öltözők, vizes helyiségek találhatóak meg.

Az épület mostani kazánhelyiségének bővítése szükséges. Az új hőközpont kiépítése a tornaterem csökkentésével valósulhat meg, részletesen a tervezési programban leírtak szerint kell elvégezni.

**B10 épület:**

Az épület kora megközelítőleg közel 50 év.

Egy négyszintes, magas tetős, kórházi épületet foglal magába, jelenleg kórtermekkel, orvosi helyiségekkel. Az épület 844,85m2 alapterületű, szimmetrikus geometriájú épület, 4 szintes: földszint, I. emelet, II. emelet, részben beépített tetőtér. A földszinten vizes blokkok, dolgozó szobák, laborok, raktárak találhatóak. Az I. és II. emeleten: betegszobák, irodák, vizes helyiségek, orvosi szobák találhatóak meg. A tetőtéri szinten: a gépészet, kezelő, és a tornaterem kapott helyet. Az épületben felsőgépházas felvonó működik

Az épület elbontásra kerül.

Az épületen KEOP felújítás történt, melynek keretében a meglévő FÉG VESTAL típusú kazán áttelepítése történt meg, hőszigetelt kémény kialakításával, HMV rendszer korszerűsítésével és keringető szivattyú cseréjével. Ezeknek a szerkezeteknek a védelme a kivitelezés alatt kötelező, bontás estén meg kell vizsgálni az érintett szerkezetek áttelepítésének lehetőségét, a területen való megtartását, fenntartását és üzemelését. Megrendelő és Mérnök együttes jóváhagyásával kell a KEOP érintett szerkezeteket kezelni.

**B13 épület:**

Az épület kora megközelítőleg 100-110 év, de eltérő építési idejű toldalékokkal részlegesen felújított.

Az időben első épületrész a „Haussmann” épületekkel egy korú, ezáltal műemlék védett rész, kb.200 m2. Ettől nyugat irányban készült legutóbb acél tartó- és tető szerkezettel, fémlemez fedésű, több cellás fedett nyitott toldalék A legkorábbi résztől északkeletre „L”- kontúrú falazott, vasbetonfödémmel, lapostetővel fedett, XX. sz. közepén épített toldás következik. Az „épületegyüttes” befejező tagja a magastetős, egykor különálló portaépület, amelyet falazat, borított fafödém és palafedés határol. Tulajdonképp egy földszintes, részben magas, részben lapostetős, porta és üzemeltetési épületről van szó. Az épület 470 m2 alapterületű, földszintes épület. A földszinten műhelyek, raktárak vizesblokkok, gépészeti helyiségek vannak.

Az épülethez hozzátoldott porta épületrész bontását, és csak az eredeti műemlék védett épület teljeskörű felújítását kell elvégezni, a jóváhagyási tervdokumentáció vonatkozó tervei alapján, részletesen a tervezési programban leírtak szerint.

**B14 épület:**

Az épület műemlék védett, kora megközelítőleg 100-110 év.

Egy háromszintes, magas tetős, jelenleg kórházi épületet foglal magába, kórtermekkel, orvosi helyiségekkel. Az épület 233 m2 alapterületű, szimmetrikus geometriájú, 3 szinten, pince, földszint, emelet. Az épület alatt pince helyezkedik el, melyben vizes blokkok, tornaterem, kezelők helyezkednek el. A földszinten vizes blokkok, kezelők, orvosi helyiségek találhatóak. Az emeleten irodák találhatóak meg.

Az épületen KEOP felújítás történt, melynek keretében a külső homlokzati hőszigetelés, a homlokzati nyílászárók, a zárófödém hőszigetelése, az 1000L-es új HMV tároló és új kazán beépítése történt meg. Ezeknek a szerkezeteknek a védelme a kivitelezés alatt kötelező.

Az OSEI telephely szennyvíz elvezető rendszere súlyos gondokkal küzd, folyamatosan penetrálja a talajt és falnedvesedést, penészedést és süllyedéseket eredményez, ezért az épület teljeskörű felújítását és átalakítását apartman házzá, a jóváhagyási tervdokumentáció vonatkozó tervei alapján, részletesen a tervezési programban leírtak szerint kell elvégezni.

Az épület teljeskörű felújítását és átalakítását kell elvégezni apartmanházzá, a jóváhagyási tervdokumentáció vonatkozó tervei alapján, részletesen a tervezési programban leírtak szerint.

**OPCIÓ: A 10 épület**

Az épület műemlékvédett, kora megközelítőleg 100-110 év.

Az épület, 1448 m2 alapterületű, 5 szintes: alagsor, földszint, I. emelet, II. emelet, és tetőtér. Az épület alatt pince helyezkedik el, ahol irodák, laborok, műhelyek, gépészeti üzemeltető helyiség, és a könyvtárhoz tartozó raktárak helyezkednek el. A földszinten a felújított kancelláriai irodablokk mellett további irodák és vizesblokkok találhatóak. Az általános emeleti szinteken (I. és II. emelet. és tetőtér) főleg tantermek, és irodák helyezkednek el a szükséges vizesblokkokon kívül. Ez alól kivételt képez az I. emelet déli szárnyában található könyvtár. Az OSEI telephely szennyvíz elvezető rendszere súlyos gondokkal küzd, folyamatosan penetrálja a talajt és falnedvesedést, penészedést és süllyedéseket eredményez.

Az épület jelenleg az egyetem központi oktatási épülete, amely az átalakítást követően tudásközpont lesz.

A pincében a levéltár, a központi irattár, és a könyvtár tároló helyiségei, gépészeti helyiségek, és vizesblokkok kapnak helyet. A földszinten a könyvtár közforgalmú, illetve tudományos munkacélú helyiségei, és az ezeket kiszolgáló vizesblokkok vannak. Az I. emeleten a sportmúzeum helyiségei, és a „sporttudomány és kutatás” irodái kaptak helyet. A II. emeletre a felnőtt oktatás, és az „úszás-lovassport- vitorlázás” oktatási helyiségei kerülnek, minden egyéb kiegészítő helyiségével. A tetőtér nem tervezési terület, az átalakítás során csak tisztasági festés tervezett, a terület a lépcsőházaknál lezárásra kerül.

Itt kap helyet a könyvtár és a sportmúzeum.

Az épület teljeskörű felújítását és átalakítását kell elvégezni tudásközponttá, a jóváhagyási tervdokumentáció vonatkozó tervei alapján, részletesen a tervezési programban leírtak szerint.

## KEOP beruházás keretében elkészült munkák

Az épületeken 2015-ben KEOP-5.6.0/B/12-2013-0002 azonosítószámú „Sportkórház tornacsarnokának energetikai korszerűsítése” és a KEOP 5-6.6.0/B/12-2013-0002 azonosítószámú „Országos Sportegészségügyi Intézet energetikai épületeinek felújítása tárgyában” összefüggő kivitelezési munkák elvégzése tárgyú beruházások keretén belül történtek felújítási munkák az alábbi tételesen felsorolt munkák elvégzésével:

**1.1.1 B4 épület Teljesítmény élettan diagnosztika laborja**

* 1190 m2 homlokzat szigetelése 5 cm vastag kőzetgyapot lemezzel
* 120 m2 káva szigetelés 2-4 cm vastag kőzetgyapot lemezzel
* 45 m2 lábazati szigetelés 5 cm XPS hőszigeteléssel
* 400 m2 zárófödém 2x150 mm vastag kőzetgyapottal
* 56 db meglévő kapcsolt gerébtokos ablak felújítása
* 26 db hőszigetelt üvegezésű faablak beépítése
* 2 db meglévő ajtó felújítása
* 1 db 1000 literes kéthőcserélős HMV, vagy azzal egyenértékű tároló kiépítése
* Szabályozhatóság kiépítése, radiátorszelepek cseréje

**1.1.2 B5 épület Irodaház**

* 455 m2 zárófödém szigetelése 2x150 mm vastag kőzetgyapottal
* 58 db meglévő kapcsolt gerébtokos ablak felújítása
* 1 db meglévő bejárati ajtó felújítása
* 2 db hőszigetelt üvegezésű fa erkélyajtó beépítése
* 1 db 6x150 kW teljesítményű Viessmann Vitodens, vagy azzal egyenértékű 200 W hat kazános kaszkádrendszer kiépítése
* 2 db égéstermék elvezető rendszer kiépítése
* 1 db 1000 literes kéthőcserélős HMV, vagy azzal egyenértékű tároló kiépítése
* Szabályozhatóság kiépítése, radiátorszelepek cseréje

**1.1.3 B6 épület Irodaház**

* 1190 m2 homlokzat szigetelése 5 cm vastag kőzetgyapot lemezzel
* 120 m2 káva szigetelés 2-4 cm vastag kőzetgyapot lemezzel
* 25 m2 lábazati szigetelés 5 cm XPS hőszigeteléssel
* 400 m2 zárófödém szigetelése 2x150 mm vastag kőzetgyapottal
* 54 db meglévő kapcsolt gerébtokos ablak felújítása
* 25 db hőszigetelt üvegezésű faablak beépítése
* 1 db meglévő bejárati ajtó felújítása
* 1 db hőszigetelt üvegezésű fa erkélyajtó beépítése
* 1 db 1000 literes kéthőcserélős HMV, vagy azzal egyenértékű tároló kiépítése
* Szabályozhatóság kiépítése, radiátorszelepek cseréje

**1.1.4 B7 épület Labor**

* 850 m2 homlokzat szigetelése 5 cm vastag kőzetgyapot lemezzel
* 100 m2 káva szigetelés 2-4 cm vastag kőzetgyapot lemezzel
* 120 m2 lábazati szigetelés 5 cm XPS hőszigeteléssel
* 380 m2 zárófödém 2x150 mm vastag kőzetgyapottal
* 57 db meglévő kapcsolt gerébtokos ablak felújítása
* 2 db hőszigetelt üvegezésű faablak beépítése
* 1 db acélajtó felújítása
* 1 db bejárati ajtó felújítása
* 1 db 2x80 kW teljesítményű ViessmannVitodens, vagy azzal egyenértékű 200 W két kazános kaszkádrendszer kiépítése
* 1 klt Égéstermék elvezető rendszer kivitelezése
* 1 db 1000 literes kéthőcserélős HMV, vagy azzal egyenértékű tároló kiépítése
* Szabályozhatóság kiépítése, radiátorszelepek cseréje

**1.1.5 B9 épület Vivócsarnok**

Tornaterem, amely 1 éve felújításra került energetikailag.

* 450 m2 lapostető hőszigetelése és vízszigetelése
* Külső nyílászáró csere 639 m2 felületen, aluminium szerkezet 3 rétegű üvegezéssel
* 2 db 2x100 kW teljesítményű Viessmann Vitodens 200, komplett kazánház felújítással, 3 fűtési körrel
* Új melegvizes fűtési rendszer kialakítása, 14 db radiátorral
* Légtechnikai rendszer felújítása hővisszanyerős technikával – WEGER DIWERKOMBI 129 típusú légkezelő, 12000 m3/h

**1.1.6 B 10. épület Fekvőbeteg osztály**

* 1 klt.meglévő FÉG VESTAL típusú kazán három oszlopának áttelepítése,
* 1 db épület oldalfalán hőszigetelt szerelt kémény kialkítása,
* HMV rendszer korszerűsítése, keringető szivattyú cseréje.

**1.1.7. B14 épület Műszaki csoport, üzemeltetés**

* 650 m2 homlokzat szigetelése 5 cm vastag kőzetgyapot lemezzel
* 50 m2 káva szigetelés 2-4 cm vastag kőzetgyapot lemezzel
* 28 m2 lábazati szigetelés 5 cm XPS hőszigeteléssel
* 190 m2 zárófödém 2x150 mm vastag kőzetgyapottal
* 27 db meglévő kapcsolt gerébtokos ablak felújítása
* 12 db hőszigetelt üvegezésű faablak beépítése
* 1 db bejárati ajtó felújítása
* 1 db 80 kW teljesítményű Viessmann Vitodens, vagy azzal egyenértékű 200 W kazán kiépítése
* 1 klt Égéstermék elvezető rendszer kivitelezése
* 1 db 500 literes kéthőcserélős HMV, vagy azzal egyenértékű tároló szolár rendszerhez

A KEOP beruházás keretén belül elkészült munkák 2020. december 31-ig védettséget élveznek, így az elkészült szerkezeteket, rendszereket a felújítás, átalakítás során meg kell óvni, a KEOP pályázati kiírásnak megfelelően lehet azokat áthelyezni, vagy azokon bármiféle szerelési tevékenységet végezni.

## Műemlékvédettség

Az alábbiakban felsorolt épületek a 8/2002. (III. 8.) NKÖM kormányrendelet alapján műemléki védettség alatt állnak.

B3 épület

B4 épület

B5 épület

B6 épület

B7 épület

B8 épület (Az épület bontása előtt szükséges levetetni a műemlékvédettséget az épületről)

B13 épület

B14 épület

Opció: A10 épület

A Műemlékvédelem alatt álló épületekről jelen dokumentáció mellékleteként átadjuk a Forster Gyula Nemzeti Örökségvédelmi és Vagyongazdálkodási Központ által készített építéstörténeti és kerttörténeti dokumentációt, értékleltárt.

Vállalkozó feladata a jogszabályokban előírt minden intézkedési, bejelentési és egyeztetési kötelezettség megtétele az Örökségvédelmi Központ felé.

Tervezés és kivitelezés során Vállalkozónak figyelembe kell vennie a Forster Gyula Örökségvédelmi Központ által készített értékleltárban foglaltakat.

# A MEGVALÓSÍTANDÓ LÉTESÍTMÉNY ALAPADATAI

## A megvalósítandó létesítmény megnevezése

Központi oktatási épület, B3, B4, B5, B6, B7, B9, B13, B14 épületek átalakításának tervezési és kivitelezési munkáira és B8, B10 épületek bontási munkáira.

Opció: A10 épület tervezési és kivitelezési munkái.

## A megvalósítandó létesítmény elhelyezkedése, területi adatai

**Beruházás helye:**

1123 BUDAPETS, GYŐRI ÚT 19. / ALKOTÁS UTCA 46.

* Alkotás Kampusz: a Budapest, XII. kerületi 7805/1 hrsz

**Központi épület:**

**Nettó alapterületek:**

|  |  |  |  |
| --- | --- | --- | --- |
|   | átalakítás  | bővítés  | összesen épület  |
|   | épület  | épület  | gazd-i bej.  | gk. tároló  |   |
| pinceszint  | 1061 m2 | 348 m2 |   | 1210 m2 | 2619 m2 |
| mélyföldszint  | 2092 m2 | 2187 m2 | 156 m2 |   | 4435 m2 |
| magasfszt.  | 2121 m2 |   | 28 m2 |   | 2149 m2 |
| I. emelet  | 2009 m2 |   |   |   | 2009 m2 |
| II. emelet  | 2005 m2 |   |   |   | 2005 m2 |
| III. emelet  | 2083 m2 |   |   |   | 2083 m2 |
| I. tetőszint  | 1076 m2 |   |   |   | 1076 m2 |
| II. tetőszint | 169 m2 |   |   |   | 169 m2 |
| **Nettó területek összesen:** | **12 616 m2** | **2535 m2** | **184 m2** | **1210 m2** | **16 545 m2** |

A K épület vonatkozásában Vállalkozó feladata a meglévő szerkezetkész épület teljeskörű átépítése oktatási épületté, valamint egy új épületrész megvalósítása (tervezés és kivitelezés).

**B3 épület:**

Nettó szintterületek:

- pince sinti nettó alapterület: 303 m2

- földszinti nettó alapterület: 333 m2

- emeleti nettó alapterület: 337 m2

**Nettó szintterület összesen: 973 m2**

A B3 épület vonatkozásában Vállalkozó feladata az épület teljeskörű átépítése, felújítása irodaházzá (tervezés és kivitelezés)

**B4 épület:**

Nettó szintterületek:

 - pince szinti nettó alapterület: 321,71 m2

 - földszinti nettó alapterület: 345,52 m2

 - emeleti nettó alapterület: 343,51 m2

**Nettó szintterület összesen: 1010,74 m2**

A B4 épület vonatkozásában Vállalkozó feladata az épület teljeskörű átépítése, felújítása Teljesítmény-élettani laborrá (tervezés és kivitelezés) Kivéve a KEOP beruházás keretében elkészült munkák, amelynek részletezését az 1.1. pont tartalmazza.

**B5 épület:**

Nettó szintterületek:

- pince szinti nettó alapterület: 401 m2

- földszinti nettó alapterület: 503 m2

- emeleti nettó alapterület: 459 m2

- padlástéri nettó alapterület: 27 m2

**Nettó szintterület összesen: 1390 m2**

A B5 épület vonatkozásában Vállalkozó feladata az épület teljeskörű átépítése, felújítása irodaházzá (tervezés és kivitelezés) Kivéve a KEOP beruházás keretében elkészült munkák, amelynek részletezését az 1.1. pont tartalmazza.

**B6 épület:**

Nettó szintterületek:

- pince szinti nettó alapterület: 344,74 m2

- földszinti nettó alapterület: 327,50 m2

- emeleti nettó alapterület: 328,80 m2

**Nettó szintterület összesen: 1001,04 m2**

A B6 épület vonatkozásában Vállalkozó feladata az épület teljeskörű átépítése, felújítása irodaházzá (tervezés és kivitelezés) Kivéve a KEOP beruházás keretében elkészült munkák, amelynek részletezését az 1.1. pont tartalmazza.

**B7 épület:**

Nettó szintterületek:

* **pince szinti nettó alapterület: 324 m2**
* földszinti nettó alapterület: 343 m2
* emeleti nettó alapterület: 351 m2

Nettó szintterület összesen: 1.018 m2

A B7 épület vonatkozásában Vállalkozó feladata a pince utólagos szigetelése, a pinceszint átalakítása (tervezés és kivitelezés). A tetőszerkezet felújítása, javítása, ha szükséges a teljes tetőszerkezet cseréje. Valamint a földszinten és az emeleten minden irodában és laborban klímatizálás kiépítése és a szükséges helyiségekben a gépi szellőzés kiépítése a tervezési programban részletezettek szerint. A szerelését követő faljavítások, festések elvégzése.

Kivéve a KEOP beruházás keretében elkészült munkák, amelynek részletezését az 1.1. pont tartalmazza.

**B8 épület:**

Nettó szintterületek:

- pince szinti nettó alapterület: 184,83 m2

- földszinti nettó alapterület: 453,17 m2

- emeleti nettó alapterület: 376,75 m2

**Nettó szintterület összesen: 1014,75 m2**

Az épület elbontása a feladat.

**B9 épület:**

Nettó szintterületek:

- földszinti nettó alapterület: 641 m2

- emeleti nettó alapterület:106 m2

**Nettó szintterület összesen: 747 m2**

A B9 épület vonatkozásában Vállalkozó feladata a kazánház kibővítése hőközpont létrehozásával (tervezés és kivitelezés).

**B10 épület:**

Nettó szintterületek:

- földszinti nettó alapterület: 717,96m2

- I. emelet nettó alapterülete: 717,40m2

- II. emeleti nettó alapterület: 717,79m2

- tetőtér nettó alapterület: 251,64m2

**Nettó szintterület összesen: 2404,79 m2**

Az épület elbontása a feladat.

A B10 épület vonatkozásában Vállalkozó feladata az épület bontása. Kivéve a KEOP beruházás keretében elkészült munkák, amelynek részletezését az 1.1. pont tartalmazza. Ezek áttelepítése Vállalkozó feladata.

**B13 épület:**

Nettó szintterületek:

- földszinti nettó alapterület: 365 m2 (felújítandó 200,49 m2, bontás: 165 m2)

A B13 épület vonatkozásában Vállalkozó feladata az épület egy részének elbontása, illetve a megmaradó épületrész felújítása, átalakítása karbantartó épületté (tervezés és kivitelezés).

**B14 épület:**

Nettó szintterületek:

- pince szinti nettó alapterület: 146,67 m2

- földszinti nettó alapterület: 170,39 m2

- emeleti nettó alapterület: 173,96 m2

**Nettó szintterület összesen: 491,02 m2**

A B14 épület vonatkozásában Vállalkozó feladata az épület teljeskörű átépítése, felújítása apartman házzá (tervezés és kivitelezés) Kivéve a KEOP beruházás keretében elkészült munkák, amelynek részletezését az 1.1. pont tartalmazza.

**Opció: A10 épület**

* Épület helye: 1126 Budapest, Alkotás utca 42-46., 7804 helyrajzi számú ingatlan

**Nettó szintterületek:**

- pince szinti nettó alapterület: 1033 m2

- földszinti nettó alapterület: 1090 m2

- I. emeleti nettó alapterület: 1125 m2

- II. emeleti nettó alapterület: 1133 m2

- Tetőtéri nettó alapterület: 740 m2

**Nettó szintterület összesen: 5121 m2**

Az épület 5 szintes, pincével, földszinttel, 2 emelettel, és tetőtéri beépítéssel rendelkező magas tetős, oktatási épület. A pincében a levéltár, a központi irattár, és a könyvtár tároló helyiségei, gépészeti helyiségek, és vizesblokkok kapnak helyet. A földszinten a könyvtár közforgalmú, illetve tudományos munkacélú helyiségei, és az ezeket kiszolgáló vizesblokkok vannak. Az I. emeleten a sportmúzeum helyiségei, és a „sporttudomány és kutatás” irodái kaptak helyet. A II. emeletre a felnőtt oktatás, és az „úszás-lovassport- vitorlázás” oktatási helyiségei kerülnek, minden egyéb kiegészítő helyiségével. A tetőtér nem tervezési terület, az átalakítás során csak tisztasági festés tervezett, a terület a lépcsőházaknál lezárásra kerül.

# TERVEZÉSI ÉS KIVITELZÉSI KÖVETELMÉNYEK, MEGRENDELŐ TERVEZÉSI PROGRAMJA

# MŰSZAKI TERVEK, JÓVÁHAGYÁSI TERVDOKUMENTÁCIÓ

## 4.1 Átalakítási tervdokumentáció

## 4.2 Felmérési tervdokumentáció

# MELLÉKLETEK

1. melléklet: Szerződés tervezet
2. melléklet: Árazatlan költségvetés kiírás
3. melléklet: Előzetes talajmechanika
4. melléklet: Előzetes geodézia felmérés
5. melléklet: Forster Gyula Nemzeti Örökségvédelmi és Vagyongazdálkodási Központ által készített értékleltár
6. melléklet: OSEI épületek KEOP felújítással érintett szerkezetei munkái
7. melléklet: Előzetes régészeti dokumentáció